Tekoälyttömien yritysten harhaluulot 1-4 – Yliaisti Blog\nPosted on May 7, 2018 May 7, 2018 by Yliaisti\n#1 Ei meidän bisneksessä ole tarvetta/käyttöä tekoälylle\nOletko ihan varma? Otapa askel taaksepäin ja mieti uudestaan. Tekoälyä/koneoppimista on kuitenkin menestyksellisesti hyödynnetty maa- ja metsätaloudessa; valmistavassa teollisuudessa; rakentamisessa; kaupan alalla; palvelualoilla, kuten kuljetuksessa ja varastoinnissa, majoitus- ja ravitsemistoiminnassa, rahoitus- ja vakuutustoiminnassa, kiinteistöalalla; ja muissa palveluissa, kuten vesi-, energia- ja jätehuollossa, julkisessa hallinnossa ja maanpuolustuksessa, koulutuksessa, terveys- ja sosiaalipalveluissa. Tai jos katsomme liiketoimintafunktioiden näkökulmasta: myynnissä ja markkinoinnissa, ostotoiminnoissa, tutkimuksessa ja tuotekehityksessä, henkilöstöhallinnassa, logistiikassa, taloushallinnossa, lakiasioissa sekä viestinnässä.\nYritysjohdon tulisi jatkuvasti ja aktiivisesti seurata omien kilpailijoidensa, toimialansa ja myös muiden toimialojen toimia tekoälyn saralla. Mikä on mahdollista tänään? Mikä tulee olemaan mahdollista jo ehkä huomenna? Onko muilla toimialoilla kehitetty ratkaisuja, jotka olisivat sovellettavissa oman bisneksen/toimialan tarpeisiin tuomaan ennennäkemätöntä kilpailuetua omiin kilpailijoihin verrattuna?\n#2 Ei meillä ole tekoälyn vaatimaa big dataa\nEhkä totta toinen puoli. Ilman dataa ei ole tekoälyä ja tekoälykkäitä ratkaisuja. Tekoäly ilman dataa on kuin auto ilman polttoainetta. Koneoppiminen ei tarkoita sitä, että ennustavat mallit oppisivat automaattisesti. Malleja täytyy useimmiten opettaa esimerkeillä – datalla.\nJos datatutkijalta kysyy, kuinka paljon dataa tarvitaan, vastaus on usein epämääräinen ”No, se riippuu…” tai ”Mitä enemmän, sen parempi”. Vaikka syväoppiminen eli syviin neuroverkkoihin perustuvat ratkaisut ovat tunnetusti varsinaisia datasyöppöjä, monet perinteisemmät koneoppimisen menetelmät eivät välttämättä tarvitse mitään big dataa oppiakseen ennustamaan riittävällä tarkkuudella, kuka asiakas on lopettamassa liikesuhdetta tai milloin jokin laite on vikaantumassa. Jos haettu ratkaisu vaatii esim. konenäköä, voidaan mahdollisesti hyödyntää ns. siirto-oppimista (englanniksi transfer learning), jossa käytetään jonkin ison yrityksen jo valmiiksi miljoonilla esimerkeillä opettamaa syvää neuroverkkoa, joka sitten muokataan omaan tarpeeseen tekemään haluttu asia yrityksen omilla, sadoilla tai tuhansilla esimerkeillä. Näiden satojen tai tuhansien esimerkkien tulee toki olla kuvattuja/luokiteltuja ja jos sitä ei haluta/pystytä tekemään itse, voidaan tässä hyödyntää erilaisia joukkoistuspalveluja.\nTekoälyprojektissa tarvittava data voi olla peräisin yritysten omista operatiivisista järjestelmistä; se voi tulla yrityksen palomuurien ulkopuolelta some-kanavista, uutisvirrasta, avoimesta datasta, ostetusta säädatasta tai laitteisiin asennettujen sensorien tuottamasta datasta. Suurin ongelma on se, että data on hajallaan, pirstaloituneena. Jos data olisi kerättynä yhteen data-altaaseen, sen hyödyntäminen olisi paljon helpompaa. Koska datan tallennus pilveen on verrattain halpaa, kannattaakin ottaa kaikki data talteen, koska et voi koskaan tietää, mihin sitä voisi tarvita tulevaisuudessa. Joka tapauksessa varaudu siihen, että datan keruuseen, sen muokkaamiseen ja valmisteluun käytettävä aika vie aina valtaosan tekoälyprojektiin käytetystä työmäärästä.\n#3 Tekoälyratkaisut ovat liian kalliita meidän kokoiselle yritykselle\nJos ikääntynyt, japanilainen kasvihuoneyrittäjäpariskunta rakentaa konenäköön perustuvan kurkunlajittelujärjestelmän tietojenkäsittelytiedettä opiskelevan poikansa avustuksella, amerikkalainen poliisilaitos kasvontunnistusjärjestelmän valvontakameroiden tallentamien rikostentekijöiden tunnistamiseksi seitsemän dollarin kuukausikustannuksilla tai romanialainen lukiolainen itseohjaavan auton prototyypin muutamalla tuhannella isänsä autotallissa, voidaan kai sanoa, että tekoäly on lähes kaikkien saatavilla.\nPilvitarjoajat, kuten amerikkalaiset Google, Amazon, Microsoft, IBM ja enenevässä määrin myös kiinalaiset Alibaba et al, tarjoavat mahdollisuuden testata erilaisia konsepteja jopa ilmaiseksi valmiiden kognitiivisten palvelujensa avulla. Valmisohjelmistotoimittajat, kuten Salesforce Einsteinillaan, SAP Leonardollaan tai Adobe Senseillään, integroivat tekoälyyn pohjautuvia ominaisuuksia osaksi omia ratkaisujaan, joiden käyttöönotto on mahdollista kuukausipohjaisella hinnoittelulla. Jos suunniteltu ratkaisu vaatii räätälöidyn projektin, nyrkkisääntönä voidaan pitää, että se maksaa saman kuin jonkin mobiilisovelluksen koodaus ja käyttöönotto, muutamia kymmeniä tuhansia.\nYritysten tulisikin pyrkiä luomaan innovatiivisuuteen ja kokeilemiseen kannustava kulttuuri ja tarjota työntekijöilleen mahdollisuudet tekoälyratkaisujen testaamiseen. Se, että himmaillaan ja kielletään tekoälyn tuoma muutosvoima ja avautuvat mahdollisuudet, tulee todennäköisesti maksamaan yritykselle enemmän menetettyinä markkinaosuuksina kuin se, että olisi vain lähdetty liikkeelle.\n#4 Ei meillä ole tekoälyn vaatimaa osaamista\nNo problemos! Markkinoilta löytyy kymmeniä palveluntarjoajia, jotka tulevat mielellään auttamaan. Jos yrityksenne kuitenkin katsoo, että tekoäly tulee olemaan keskeinen kompetenssi tulevaisuudessa, oman osaamisen kasvattaminen tällä alueella on hyvin olennaista. Tekisinkin ensin sisäisen kartoituksen mahdollisten piilevien resurssien löytämiseksi. Ihmiset, joilla on koodaustaustaa tai matemaattinen koulutus, on varsin helppo perehdyttää tekoälyn maailmaan. Markkinoilta löytyy yhä enemmän valmisratkaisuja, jotka tarjoavat helppokäyttöisä graafisia käyttöliittymiä datan valmisteluun ja ennustavien mallien luomiseen. Muiden, jopa maailman johtavien tekoäly-yritysten, julkaisema avoin lähdekoodi, esimerkit sekä valmiit koneoppimiskirjastot ja treenatut mallit voivat huomattavasti nopeuttaa tekoälyn omaksumista ja käyttöönottoa.\n2000-luvun seksikkäin ammatti ei olekaan datatutkija (data scientist), vaan liiketoimintaosaaja, jolta löytyy intohimo datan ymmärtämiseen ja analytiikan hyödyntämiseen.\nBig Data, Data-analytiikka, Digitalisaatio, Neuroverkko, Tekoäly


Tavallista, taivaallista joulua | Lapin Kansa\nTavallista, taivaallista joulua\nMillaista joulua aiot tänä vuonna viettää? Ihan tavallista, toivottavasti. Niinpä, moni meistä haaveilee saavansa tänä vuonna viettää ihan tavallisen joulun. Perinteitä, kauneimpia joululauluja, kirkossa käynti, hyvää ruokaa, rentoa yhdessä oloa, muutama paketti, lepoa...kuulostaa hyvältä.\nJonkun mielestä tavallinen saattaa kuulostaa liian tylsältä. Mutta se nousee arvoon arvaamattomaan, kun tapahtuu jotakin epätavallista, jotakin ei toivottua, joka pistää suunnitelmat uusiksi, pysäyttää.\nKuitenkaan, emme vielä tiedä millainen joulu on tulossa. Sallivatko rajoitukset kokoontua yhteen ison pöydän ääreen, laulamaan suurella joukolla Kauneimpia joululauluja, tai kavereiden kanssa pikkujouluihin.\nEikä sitä tiedä elämässä koskaan muutenkaan. Vaikka meillä olisi hienot, tarkkaan ja viimeisen päälle hiotut suunnitelmat, voi olla, että ne muuttuvat silmänräpäyksessä. Voi sattua onnettomuus, joku sairastuu, tulee riitaa läheisten kesken, yllättäviä menoeriä, jotka vetävät talouden tiukille. Silloin tavallinen kuulostaa ihanalta.\nMitä luulette esikoistaan odottaneen nuoren Neitsyt Marian toivoneen synnytykseltään? Luulen, että ”ihan tavallinen” olisi ollut aika kova sana. Mutta kaikkea muuta, kuin tavallista oli Marian raskausaika ja synnytys kaukana kotoa, pitkän matkan uuvuttamana, vieraissa ja alkeellisissa oloissa. Jumala ei antanut tavallista. Ei kodin turvaa ja tuttuja olosuhteita, vaan sekasorron, joka lopulta saikin taivaalliset mittasuhteet. Kokonainen enkelparvi laskeutui taivaasta maan päälle ihmettelemään, ei niin tavallisessa paikassa syntynyttä, taivaallista kuningasta. Paimenten tavallinen työvuoro sai taivaallisen lopun, kun he kiirehtivät Beetlehemin yössä kastomaan mitä tallin suojissa oli tapahtunut.\nOlipa tämä joulu meille tavallinen tai täynnä odottamattomia haasteita, varmasti joulu on taivaallinen. Jumala ei tyydy tavalliseen, vaan hän antaa meille taivaallisen Joulun.\nJouluna keskeneräinen maailma saa jotakin täydellistä ja valmista. Katoavan maailman keskelle annetaan katoamaton aarre. Tavalliset puitteet saavat taivaallisen pyhityksen. Syntinen maailma saa uuden tilaisuuden. Pimeydessä vaeltava kansa saa kohottaa katseensa kohti iankaikkista valoa.\nJouluna Jumala antaa parastaan, ei tavallista vaan taivaallista rakkauttaan!


Työpaikkalupauksilla on synkkä historia | Mielipide | HS\nTyöpaikkalupauksilla on synkkä historia\nKeskustan puheenjohtaja Juha Sipilä esitteli Helsingin Sanomissa (14. 2.) puolueen vaaliohjelmaa: tavoitteena on luoda 200 000 uutta työpaikkaa kymmenessä vuodessa.Sipilän mukaan matkailuala on oikein listannut "toteuttamiskelpoisia" ajatuksia, joiden avulla voi syntyä jopa 30 000 työpaikkaa. Vaalien läheisyys yllyttää lupauksiin, mutta Sipilän ja muiden puoluejohtajien toivoisi muistavan työpaikkalupausten synkkää historiaa.\nEero Heinäluoman (sd) ollessa vuonna 2005 valtiovarainministerinä poistettiin varallisuusvero. Poistamisen piti lisätä kotimaista sijoittamista ja synnyttää tuhansia työpaikkoja. Työpaikkoja ei tullut, mutta kymmenettuhannet Suomen rikkaat tulivat entistä rikkaammiksi.Matti Vanhasen (kesk) toinen hallitus päätti vuonna 2010 niin sanotusta risupaketista. Pakettia julkistettaessa pelkästään tuulivoima-alan ennustettiin vuonna 2020 työllistävän 18 000 ihmistä. Nyt ala ei yltäne 5 000 työpaikkaan.Bioenergia-alan ja matalaenergiarakentamisen pitäisi kummankin luoda 10 000 uutta työpaikkaa. Tuulivoimaloiden rakentajat kuitenkin kituvat ja ovat siirtyneet ulkomaiseen omistukseen. Viime päivien uutiset ovat kertoneet massiivisten tuulivoimatukien kasautumisesta suurille toimijoille.Valtiovarainministeriön tiedotteen 387/2013 mukaan yhteisöveron alennuksen piti synnyttää 7 000–9 000 uutta työpaikkaa. Ei tosin sanottu, meneekö tähän kymmenen vai sata vuotta. Toistaiseksi työttömyys on lisääntynyt jokaisena kuukautena päätöksen jälkeen, ja talouskasvu on nollassa.Jotkin puolueet ja etujärjestöt ovat ajaneet perintöverotuksen poistamista. Perheyritysten liiton tilaamassa tutkimuksessa ekonomisti Pasi Holmin johtama PTT oli pystynyt laskemaan uusien työpaikkojen määrän sadan hengen tarkkuudella: se päätyi lukuun 4 800.Aivan omassa luokassaan on kuitenkin hallituksen keväällä julkistama ja sittemmin uuden maatalousministerin Petteri Orpon (kok) päivittämä biotalousstrategia, joka synnyttää kymmenen vuoden kuluessa 100 000 työpaikkaa ja tuo peräti sadan miljardin euron tuoton.Lakimuutoksia ja "fantastisia" uudistuksia hehkutettaessa uusia työpaikkoja luvataan tuhansia, usein kymmeniätuhansia. Lupauksia voi sanoa edesvastuuttomiksi: työ- ja elinkeinoministeriön mukaan meillä oli tammikuun lopussa 327 000 työtöntä, 35 000 enemmän kuin vuotta aiemmin.Paavo Lintulakauppatieteiden tohtori, Tampere\nKeskustan puheenjohtaja Juha Sipilä esitteli Helsingin Sanomissa (14. 2.) puolueen vaaliohjelmaa: tavoitteena on luoda 200 000 uutta työpaikkaa kymmenessä vuodessa.Sipilän mukaan matkailuala on oikein listannut "toteuttamiskelpoisia" ajatuksia, joiden avulla voi syntyä jopa 30 000 työpaikkaa. Vaalien läheisyys yllyttää lupauksiin, mutta Sipilän ja muiden puoluejohtajien toivoisi muistavan työpaikkalupausten synkkää historiaa.Eero Heinäluoman (sd) ollessa vuonna 2005 valtiovarainministerinä poistettiin varallisuusvero. Poistamisen piti lisätä kotimaista sijoittamista ja synnyttää tuhansia työpaikkoja. Työpaikkoja ei tullut, mutta kymmenettuhannet Suomen rikkaat tulivat entistä rikkaammiksi.Matti Vanhasen (kesk) toinen hallitus päätti vuonna 2010 niin sanotusta risupaketista. Pakettia julkistettaessa pelkästään tuulivoima-alan ennustettiin vuonna 2020 työllistävän 18 000 ihmistä. Nyt ala ei yltäne 5 000 työpaikkaan.Bioenergia-alan ja matalaenergiarakentamisen pitäisi kummankin luoda 10 000 uutta työpaikkaa. Tuulivoimaloiden rakentajat kuitenkin kituvat ja ovat siirtyneet ulkomaiseen omistukseen. Viime päivien uutiset ovat kertoneet massiivisten tuulivoimatukien kasautumisesta suurille toimijoille.Valtiovarainministeriön tiedotteen 387/2013 mukaan yhteisöveron alennuksen piti synnyttää 7 000–9 000 uutta työpaikkaa. Ei tosin sanottu, meneekö tähän kymmenen vai sata vuotta. Toistaiseksi työttömyys on lisääntynyt jokaisena kuukautena päätöksen jälkeen, ja talouskasvu on nollassa.Jotkin puolueet ja etujärjestöt ovat ajaneet perintöverotuksen poistamista. Perheyritysten liiton tilaamassa tutkimuksessa ekonomisti Pasi Holmin johtama PTT oli pystynyt laskemaan uusien työpaikkojen määrän sadan hengen tarkkuudella: se päätyi lukuun 4 800.Aivan omassa luokassaan on kuitenkin hallituksen keväällä julkistama ja sittemmin uuden maatalousministerin Petteri Orpon (kok) päivittämä biotalousstrategia, joka synnyttää kymmenen vuoden kuluessa 100 000 työpaikkaa ja tuo peräti sadan miljardin euron tuoton.Lakimuutoksia ja "fantastisia" uudistuksia hehkutettaessa uusia työpaikkoja luvataan tuhansia, usein kymmeniätuhansia. Lupauksia voi sanoa edesvastuuttomiksi: työ- ja elinkeinoministeriön mukaan meillä oli tammikuun lopussa 327 000 työtöntä, 35 000 enemmän kuin vuotta aiemmin.Paavo Lintulakauppatieteiden tohtori, Tampere


Tv Ohjelmat Jouluaattona 2020 | Kotiseutu-uutiset\nHelsingin pörssissä on tämän päivän jälkeen tänä vuonna enää kaksi kaupankäyntipäivää. Myös Ruotsissa ja Saksassa markkinat ovat kiinni jouluaattona ja tapaninpäivänä. Sen sijaan Wall Streetilla käydään kauppaa jouluaattona ja tapaninpäivänä.\nOsakemarkkinoiden “joulupukkiralli” alkoi jouluaattona tiistaina.\nRevenio Group Corporation’s shareholders will be able to watch the Annual General Meeting on March 19, 2020 by video link 14:00. F-Secure Oyj – Johdon liiketoimet.\nTelkku.com – Tv-ohjelmat;\nJulkaistu keskiviikkona 01.12.2010 0 kommenttia 194 suositusta. Joulukuu tuo mukanaan perinteisesti myös uuden Nobelin rauhanpalkinnon saajan ja hänen kunniakseen järjestettävän konsertin. Tänä vuonna juhlitaan kiinalaista toisinajattelijaa Liu Xiaoboa.\nOikeushistorian ja roomalaisen historian professori Jukka Kekkonen pitää silakkaliikettä tervetulleena ilmiönä. Jouluaattona perustettu silakkaliike on saanut jo.\nSara S. · 02.02.2020 Olohuoneen seinä maalauksen jälkeen ovat taulut vielä laittamatta.\nKellostapulia kohti jouluaattona Jokivarresta · 05.01.2020 Yksi jouluperinteistä on ehdottomasti ylitse muiden,\nTelsu.fi TV-ohjelmat » Katso kaikki päivän ohjelmat.\nTarja Turunen mykisti Walking in the air -vedollaan vaasalaisen yleisön tämän vuoden Raskasta Joulua –kiertueella! Suursuosion saanut Raskasta Joulua -kiertue kulki Suomen halki tänäkin vuonna, ja Nelonen oli mukana tallentamassa takahuone- ja lavatunnelmia Lahdessa, Vaasassa, Ylivieskassa ja Turussa. Tunnettuja jouluhittejä raskaammin ohjelmassa tulkitsee Tarja Turunen, Joe Lynn.\nLue myös: SamMobile kertoo, että yleensäottaen Pie nielee akkua vähemmän kuin sitä edeltänyt Oreo-Android, mutta joissakin tapauksissa akku hupenee silmissä. Uutisen kirjoittanut journalisti Abhijeet Mishra kertoi Galaxynsa akun pudonneen 10 prosentista viiteen muutamassa sekunnissa. Mishra kertoo myös huhuista, joiden mukaan Galaxy S9:n akku tyhjenee vauhdilla Pien asentamisen jälkeen.\n27.2.2020 7:32 Politiikka 28 Median itsesensuuri Marinin mokailusta Viime viikonlopun kaksi tärkeintä uutista koskivat itse asiassa samaa asiaa, vaikka ne ovatkin kovin erilaisia.\nBussiliikenteen aikatauluissa on runsaasti muutoksia jouluna, ja osa vuoroista jää jouluaattona ja joulupäivänä 24.–25. joulukuuta 2017 kokonaan ajamatta. Matkustajia on liikkeellä kaikkein eniten joulunaluspäivinä, joten bussilla kulkevien on syytä varautua ruuhkaan ja täysinäisiin busseihin.


party + celebration | 365 days with Ida\nLauantaina juhlittiin suloisinta Ellimaria ja hänen uutta yo-lakkiaan. Huh miten kuuma ja kaunis päivä, vaikka aamullla sateli ja kiharat suoristuivat sen sileän tien kun käveltiin kotoa Tampere-talolle. Iltapäivän paahtavaan kuumuuteen tämä mekko oli oikein hyvä valinta, ilmava ja mikä parasta, ei tarvinnut yhtään varoa mitä söi :—D HAhaha, tärkeä ominaisuus vaatteelle kun tarjolla on kaikkia ihania herkkuja.\nJalassa näätte ekaa kertaa nuo Asoksen puiset kiilakorot, vaikka olen niitä ehtinyt jo kerran pari käyttää ennen tätä – onneksi, eivät hiertäneet yhtään kun jalka oli jo ehtinyt tottua noihin. Jalassa asusteena myös komea mustelma, jonka sain onneksi haalenemaan kun ostin sellaista mustelmien hoitoon tarkoitettua voidetta. Huh millainen tohelo mä olenkaan, aina mustelmia jaloissa ja käsissä, enkä usein muista mistä ne ovat tulleet. Saatan kotona joskus havahtua siihen että kolautan jalkani johonkin, mutta se tilanne saattaa mennä ohi niin nopeasti että seuraavana päivänä mustelmaa ihmetellessäni en enää edes tajua mistä se on tullut. Jos joku muukin on samanlainen koheltaja, suosittelen Trombosol Fortea. Sain oman mustelmani haalenemaan nopeasti tämän avulla, vaikka se juhlissa vielä pikkuisen näkyikin. En minä pienistä mustelmista niin jaksa välittää, mutta kun tämäkin oli lähes nyrkin kokoinen…..\nKirjoittanut ida365 KLO 09:07 14 kommenttia\nTUNNISTEET: bags, outfit, party + celebration, shoes Muissa blogeissa aiheesta: Kengät Laukut Muoti Oma tyyli 05/03/2013\nNäiden kemujen aiheena Linda ja forever21, teemana peruukit. Teemabileet on kivoimpia ja peruukkikemuihin on aika helppo valmistautua, jos kaapissa sattuu olemaan kaksi ebaysta tilattua huruperuukkia XD Mulla, Lindulla ja Miinulla on jotkut parin euron peruukit ja sen näkee noista pakenevista otsatukista. Jeminan ja Kertun kuontalot ovat paljon huolitellumman näköiset!!\nSijoitin taas muutaman kympin kuvien kehittämiseen viime viikolla. Se ei ehkä ole halvinta hupia, mutta ai että on jänskää arvuutella millaisia kuvia puoli vuotta sitten on tallentunut filmille. Ei noita digikuvia juuri tule kehitettyä, joten on ihanaa kun osan kuvista saa samantien paperisina. Kuvat on otettu Lomographyn fisheye-kameralla, siinä vasta täydellinen kesäkamera! Korkkasin vappukäyttöön Lomographyn Sardinan, sen kuva näkyy tuolla sivupalkissa. En malta odottaa että saan sen filmin täyteen kuvia ja kehitykseen! Näistä kamerajutuista mulla on teille lisää kerrottavaa ihan pian! Hitsi miten jänskää :-D\nKirjoittanut ida365 KLO 12:55 8 kommenttia\nTUNNISTEET: loved ones, party + celebration, trends Muissa blogeissa aiheesta: Asusteet Lifestyle Muoti Oma elämä 01/03/2013\nVuosi sitten aloitin saman prosessin ja sehän taisi jäädä kesken… hupsista! Ehkäpä siksi – itseni tuntien – sisällytänkin muistelot tänä vuonna yhteen postaukseen.\nViime vuonna asustelin Hämeenpuistossa supersuloisessa yksiössäni. Se oli eka ikioma kotini ja ensimmäinen asunto, jossa tuntui omalta. Oli ihana laittaa kämppää omannäköiseksi kun ei tarvinnut tehdä mitään tyhmiä kompromisseja, hah! Alkuvuosi kului aikalailla juhlien, kröhöm. Linda oli monen monta kertaa yötä mun luona ja yölliset pizzareissut oli viikon kohokohtia. Casion kultainen rannekello on yksi vuoden parhaita ostoksia ja tuo Kate Moss for Topshop -paljettineule varmasti paras kirpparilöytö. Sain myös vihdoin maalattua edelliskesänä ostetut pinnatuolit valkoisiksi. Maaliskussa superpitkä odotus oli ohi, sain alkaa kattaa aamupalan kahdelle ♡\nVaikka vihasin opiskelua loppukeväästä, sinnittelin suhteellisen kunniakkaasti kesälomaan asti! Vaikka otinkin ekan ykkösen (talousmatematiikka, i _hate_ you), täyttyi kouluun liittyvät toiveet muuten aikas kivasti: pääsin Proakatemiaan, joka oli yksi suurimpia syitä miksi koskaan hain opiskelemaan liiketaloutta. Jos nyt mietin, en varmaankaan olisi jaksanut enempää peruslinjalla opiskelua. Onneksi pääsin erikoistumaan kuten alunperin toivoinkin. Pidettiin Idan ja Lotan kanssa maailman parhaat Harry Potter -bileet, oltiin malleina Eevalle sen vaatemalliston kuvauksissa, suunniteltiin Roosan kanssa puistokirppistä ja herkuttelin kaikilla ihanilla grilliherkuilla. Vikassa kuvassa tyytyväinen meitsi puistokirppiksen jälkimainingeissa- ei yhtäkään roskaa, jeee!!!\nSyksy saapui tänä vuonna vikkelään, ehtikö kesää kunnolla ollakaan? Syksyllä vietettiin mm. läksiäisiä ja nautittiin Flowsta tietäen, että se oli viimeinen edes etäisesti kesäinen viikonloppu. Oikeasti Flowssa oli hiton kylmä, en todellakaan tiedä missä mun takki tuossa kuvassa on!! Leikkasin hiukseni lyhyeksi, aloitin opinnot akatemialla, juhlittiin vanhempien ja Lindan synttäreitä (tuo kakku on Miinan tekemä Lindalle, erikool!) ja olin superinnoissani siitä, että mun ottama kuva pääsi Marimekon Kuvioissa-kirjaan. Lokakuussa löytyi yhteinen ihana koti, alkoikin ne 22 neliötä käydä pikkuisen pieniksi. Osallistuin viime syksynä ekaa kertaa ravintolapäivään ja ostin maailman parhaat kengät, Dr. Martensenit kiiltonahkaisina!\nLoppuvuosi on kulunut supernopeasti, en tajua että ollaan asuttu tässä jo useampi kuukausi ja että ehdin käydä sekä Berliinissä että Barcelonassa. Joulu ja uusi vuosi vaihtuivat rakkaimpien seurassa ja olen ollut maailman onnellisin lomalainen. Oon myös ehtinyt osallistua Indiedaysin ja Marimekon kuvauksiin ja viettää paljon aikaa kotona. Kauniin ruusun voitin Eetun ja Jopin järjestämästä “pienten tyttöjen painista” XD se oli joku ohjelmanumero johon jouduin heti saavuttuani poikien kekkereihin, huhhu!\nSellainen vuosi! Aikas melkoinen etten sanoisi. En tiedä huokuuko se sinne asti, mutta tämä vuosi on ollut melkoisen jännittävä. Ja varmaankin paras vuosi aikoihin, vaikka kesä oli tylsä ja keväällä koulu kiinnosti _ihan superisti_ mutta kuitenkin!! Huhhuhiii\nKirjoittanut ida365 KLO 13:55 7 kommenttia\nTUNNISTEET: dear diary..., loved ones, outfit, party + celebration, travelling Muissa blogeissa aiheesta: Inspiraatio Kengät Lifestyle Matkailu Oma elämä Oma tyyli 12/31/2012\nKirjoittanut ida365 KLO 13:03 10 kommenttia\nTUNNISTEET: music, party + celebration Muissa blogeissa aiheesta: Lifestyle Musiikki 11/23/2012\nTaavi ja minä, hauskaa että näytetään kerrankin yhtä valkoisilta!!! Yleensä väriero on aika huomattava, voinette arvata kumpi voittaa kalpeuskisan 6-0….\nMeitsin juhlatamineet, pitsimekko (jossa on sydämenmallinen yläosa, tykkään siitä yksityiskohdasta kovasti), kiiltonahkaiset Martensenit ja kirpparilta monta vuotta sitten ostettu kiiltonahkainen olkalaukku. Oli mulla korkkaritkin mukana, mutta ei yhtään huvittanut laittaa niitä jalkaan! Ja hyvä niin, tohtorit sopivat asuun nekin, kun juhlien pukukoodi oli salaperäinen “Get Inspired!”\nkuvat: 1 Jim Bergström / 2 3 4 Veera Korhonen Vikassa kuvassa poseeraan ihanan Veeran kanssa, Veera toimi illan asukuvaajana, mutta saatiin Taavi nappaseen meistä pari yhteiskuvaa. Pääsi kuvaajakin välillä kameran toiselle puolelle! Aika samisasut meillä muutes – mustaa pitsiä ja jotain kiiltävää. Ja näköjään kultaista ranteessa kummallakin, heh! Ei oltu kyllä sovittu mitään pukukoodia keskenämme….. Lisää kivoja juhlatyylejä löydätte mm. täältä & täältä!\nKirjoittanut ida365 KLO 12:04 17 kommenttia\nTUNNISTEET: happenings, inspiration, loved ones, outfit, party + celebration Muissa blogeissa aiheesta: Inspiraatio Muoti Oma elämä Oma tyyli « Vanhemmat


Koti › Etelä-Venäjän artikkeleita › Artikkelit Krasnodarista › Lasten leirit Krasnodarissa kesäksi. Lasten leirit Krasnodarissa 2015\nLasten leirit Krasnodarissa\nLasten lepo on vanhempien valitsema ongelma aina. Monet heistä epäilevät, onko syytä lähettää lapsi leirille, joka sijaitsee kaukana kotoa. Tämä koskee erityisesti lapsia, jotka aikovat rentoutua ensimmäistä kertaa ilman sukulaisia. Joka tapauksessa, kylpylän tai leirin tulisi olla sellainen, että opiskelija suunnitteli matkan helposti ja kivuttomasti.\nMihin lähettää lapsi\nKrasnodarin alue on ihanteellinen paikka lapsille ja aikuisille rentoutua. Krasnodarin lasten leirit ovat erikoistuneet urheiluun, kieleen ja terveyteen. Siellä on myös leirintäalueita ja päivähoitotiloja. Terveysleirit sijaitsevat kaupungin ulkopuolella puhtaan luonnon keskuudessa, merenrannalla, joella tai järvellä.\nKrasnodarin leireillä lapsille tarjotaan mukavat elinolot. Kaverit miehittävät rakennuksia, yksikerroksisia taloja tai telttoja. Heille järjestetään viisinkertainen oikea ravitsemus, viihdetapahtumat, urheilu jne. Konsertit, harrastusryhmät, KVN, yökatot, diskot ovat suosittuja viihteen keskuudessa..\nLeireillä kiinnitetään paljon huomiota opiskelijoiden terveyden parantamiseen. Tätä varten terveysleireillä järjestetään erityisiä tapahtumia: uiminen, parantavat kylpylät, ruokavalio, hieronta, fysioterapiaharjoitukset jne. Kun lepo tehdään kylpylässä, lapsesta tulee vahvempi ja terveempi..\nJos haluat lapsen jatkavan opiskelua lomien aikana, käytä kieleleiden mahdollisuuksia. Tällaisten oppilaitosten päätavoite on opettaa lapsille vieraita kieliä. Lisäksi lepoaikana kaverit laajentavat näköaltaan ainutlaatuisten ohjelmien ansiosta. Tunnit järjestetään pelin muodossa, joten lapset oppivat nopeasti ja helposti puhumaan toista kieltä. Krasnodarin leireillä on urheilumuutos. Jotkut laitokset tarjoavat lapsille tutustua harvinaisiin urheilulajeihin Venäjällä. Näitä ovat jousiammunta, paintball, minigolf, aidat jne..\nKuinka saada lapsi leiriytymään\nKrasnodarin lasten leirit tarjoavat turvallisen ja mukavan loman. Huoneissa lapsilla on kaikki elämän kannalta välttämätön. Kun keräät lasta leiriltä, sinun tulisi toimittaa hänelle kaikkein tarvittavat asiat. Hänen pitäisi tuntea olonsa mukavaksi uudessa paikassa. Asiakirjoista tarvitset sairausvakuutuksen, syntymätodistuksen, klinikan todistukset. Jos lapsi on vielä pieni, hän voi laittaa matkalaukkuun useita suosikkileluja ja kirjoja. Lukion opiskelijan on osoitettava pieni määrä rahaa kuluihin. Psykologisten vammojen estämiseksi on parempi lähettää vauva talon lähellä sijaitsevaan leiriin. Tässä tapauksessa voit käydä hänessä tarpeeksi usein..\nKuvia lasten leireistä Krasnodarissa\nLasten leirit Kirovassa kesäksi. Lasten leirit Kirovassa 2015


Vanity Fair: marraskuuta 2010\nTämä vuodenaika kyllä syö ihmisestä mehut! Tuntuu että ei saa alkeellisimpiakaan tehtäviä tehtyä..kuten ladattua kuvia kamerasta koneelle ja edelleen postattua tänne. Liivin olen siis saanut valmiiksi, mutta että saisin ne kuvat tänne ladattua, tuntuu nyt mahdottomalta tehtävältä. Facebookiin kuvia on niin paljon helpompi ladata: suoraan kännykästä vain siirretään haluttu kuva sivulle. Jospa minä kohtapuoliin etsisin sen piuhan ja lataisin kuvat koneelle..ehkä..kenties..\nKarkkisukat ovat edenneet pikkuhiljaa, viltti jämälangoista on muuttumassa BOLEROKSI ja nämä kaksi muuta työtä (huivi ja neule) odottavat inspiraation löytymistä.\nJospa se tästä. Tai paremminkin: eipä se tästä. Sille tuntuu tällä hetkellä.\nLähettänyt Tintsa klo keskiviikkona, marraskuuta 24, 2010 1 kommentti:\nHimoni aloittaa aina vain uusi käsityö, jarruttaa entisten valmistumista melko tehokkaasti :/ Sukat hyppäsivät puikoille mutta aloittamani (muunnteltu) baktus sentään tuli valmiiksi. Olen viimeisen postauksen jälkeen aloittanut myös liivin neulomisen ja siitä sitten enemmän seuraavassa postauksessa. Liivin lanka on samaa kuin tässä baktuksessa on käytetty.\nBaktus on tehty helmineuletta käyttäen.\nKarkkisukkien värit eivät kyllä tässä kuvassa vastaa todellisuutta. Malli on Novitan palmikkosukat.\nLähettänyt Tintsa klo torstaina, marraskuuta 18, 2010 1 kommentti:


coat – H&M, sweater – H&M, leggings – VILA, shoes – skopunkten\nscarf – ginatricot, necklace – H&M\nNäistä kuvista on jo reilu pariviikkoa aikaa. Tuolloin ei vielä ollut luntakaan maassa ja pärjäsin nahkalegginseillä ja vähän ohuemmalla takilla hyvin. Mun kukkakaulakoru teki tähän jotenkin sitä lämpimän sään fiilistä itselle haha.\nTällähetkellä mittari näyttää -5 astetta ja en ole pariin päivään kuvitellutkaan lähteväni pihalle ilman toppa- tai villakangastakkia. Molemmat pitäisi myös hankkia uusina, sillä mun toppatakit ovat ainakin parhaat päivät nähneet.\nHuomenna suuntaan heti aamusta juna-asemalle ja sieltä sitten Helsinkiin Inspiration blog dayhin. Kuinka moni muu on tulossa paikanpäälle? Toivottavasti nähdään siellä!\nEdellinen HALLOWEEN 2016\nSeuraava BID 2016\nJeannays 4.11.2016 13:56\nOi toi paita on ihan super kiva ja just sun tyylinen!<3 Tykkään 🙂\nHeidi Helander 4.11.2016 19:20\nIhana paita <3 Tiedätkö onko noita vielä myynnissä ja paljon maksaa? 🙂\n☆Saga☆ 7.11.2016 21:25\nSuperihana ja lämpimän näköinen asu <3\nKatariina H 8.11.2016 12:12\nVoi miten kivoja nää siun varsin arkiset asut onkaan. <3\ninka nitta 8.11.2016 18:19\ninka nitta 8.11.2016 18:20\nKiitos paljon! Pari kymppiä ja on myynnissä, sillä itsekkin ostin tuon vajaa kuukausi sitten. Omani on koossa L, joten on oikeasti ihon myötäinen 🙂\nKiitos Saga!<3 Ihana toi et "lämpimän näköinen", sitä se ei nimittäin ollut, hah 😀\ninka nitta 8.11.2016 18:21\nKiva kuulla, että mun arkityyli miellyttää <3


RailAway: joulukuuta 2009\nRailAwayn Romania-demon traileri netissä!\nJoulun kunniaksi julkaisemme parisen viikkoa sitten valmistuneen trailerin!\nTrailerin voi katsoa tästä: http://www.youtube.com/watch?v=MU8deIKtoCE\nLeppoisaa joulunseutua, villejä välipäiviä ja reissuntäyteistä vuotta 2010 toivottaa koko RailAwayn poppoo!\nLähettänyt Nimismies klo 6.12 Ei kommentteja:\nPakkanen alkaa viimein hellittää, Oulun taivaalle hiljalleen lipuva pilvimassa estää lämpöä karkaamasta ja ihmisiä lannistumasta kylmyyteen. Tänään on ensimmäinen arkipäivä kuukauteen, kun en ole taapertanut toppavarusteissa kohti Kotkantien yksikköä ja kahdeksantuntista Final Cut Pro -hetkeä. Ei, demo ei ole vielä valmis, mutta pääpiirteissään homma alkaa näyttää selvältä.\nLeikkaus on muutamaa pikkuhiomista vaille valmis, minkä jälkeen Matias alkaa määrittää värejä ja korjata ääniä. Terhi jatkaa ekstrojen parissa puurtamista ja lopullisena silauksena DVD:lle värkätään myös kommenttiraita. Vaikka omakehu onkin suomalaisessa kulttuurissa rumaa ja paheksuttavaa, on silti pakko olla hiljaisen tyytyväinen: 15 tuntia materiaalia on puserrettu 30-minuuttiseksi kokonaisuudeksi, jossa onnistuimme paikkaamaan monia edellisen demon puutteita. Viikko sitten esitimme OAMK:n Showtime-tilaisuudessa 9 minuutin kohtauksen Bucegin vuoristokeikasta ja palaute oli innostunutta ja innostavaa. Siitä vilpitön kiitos.\nNyt on hyvä hetki katsoa taaksepäin ja todeta, että vuosi RailAwayn parissa on vierähtänyt. Vuodenkierto on pitänyt sisällään kaksi hienoa kuvausmatkaa, lukuisia epätoivoisia vitutuksen kurimuksia, hillitöntä räkänaurua ja ennen kaikkea lujaa, määrätietoista työtä. Olemme tehneet duunia jatkuvan paineen alaisena, koska edelleenkään meillä ei ole mitään takeita siitä, mikä on ohjelmamme tilanne vuoden päästä. Niin pitkä matka on kuitenkin kuljettu, ettei vaihtoehtoja ole kuin yksi: eteenpäin.\nKiitokset kaikille meitä tukeneille, opettaneille, rahallisesti avustaneille, tsempanneille, hajoilua ymmärtäneille, tavaroita lainanneille, tunnusmusiikkia säveltäneille ja kaikille muille. Ilman teitä emme olisi päässeet Oulua kauemmaksi ja unelman toteuttaminen ei olisi ollut mahdollista. Jokaisen yksittäisen ihmisen myötävaikutus demon valmistumiseksi on ollut korvaamaton osa kokonaisuutta.\nNyt RailAway siirtyy ansaitulle joululomalle (tai no, välipäivinä on varmaan jo pakko palata edittipöydän ääreen) ja palaa eetteriin taas vuodenvaihteen jälkeen. Leppoisat lomanseudut, hilpeät hanukat, joviaalit joulut ja uljaat uudenvuodet teille kaikille!\nLähettänyt Nimismies klo 1.18 Ei kommentteja:\nAivan ensimmäiseksi pahoiteltakoon pitkää informaatiokatkosta - Romaniassa velloneen paniikin jälkeen ei ole meistä tässä blogissa kuulunut pihaustakaan. Syitä on monia, mutta jätettäköön ne erittelemättä ja vedottakoot pelkkään laiskuuteen!\nSelvisimme siis reissusta elossa, kaikki kolme pallopäätä. Meikäläinen ja Matias viihdyimme Brasovilaisessa sairaalassa huimat neljä ja puoli päivää, kunnes maltoimme lähteä sieltä pois. Kokemus oli kyllä vertaansa vailla, ja tapauksesta kirjoittelivat niin paikallislehti Kaleva kuin mm. Iltalehtikin. (jos ei naamaansa saa iltapäivälehtien kanteen, niin eihän se silloin ole reissu eikä mikään!) H1N1-epäilyt osoittautuivat onneksemme tyhjiksi ja pääsimme ulos polilta. Lähtiessä mulla oli vielä aika kovia vatsakipuja ja luultavasti vähän kuumettakin, mutta huijattiin kuumemittaria ottamalla se pois kainalosta ja tuskanirvistelyn sijaan tyydyin vain hymyilemään hoitajille ja vakuuttelemaan hyvää terveyttäni. Ei tehnyt enää mieli jäädä sairaalaan, vaan lähinnä päästä edes ulos kuolemaan - oli tauti mikä hyvänsä!\nNiinpä koulumme pyynnöstä (ja kustannuksella..) tilasimmekin pikaisesti uudet lennot takaisin Suomeen, jotta pääsisimme hyvään hoitoon. Reissun loppupuoli kaatui siis vähän turvalleen, mutta minkäs tekee - niin sankari ei allekirjoittanutkaan ole, että lähtisi puolikuntoisena leikkimään suurensuurta seikkailijaa. Näinpä matkustimme siis Bukarestin kautta takaisin Ouluun - totta kai lentoyhtiömme vielä ehti laukkummekin johonkin kadottaa tuolla välillä. Onneksi ne saapuivat seuraavana päivänä saapumisestamme kotiin.\nOulussa meikä paineli suorinta tietä yksityiselle lääkäriasemalle selvittämään heti, mikä mua vaivaa. Niinpä meikästä otettiin lähestulkoon varmaan kaikki mahdolliset testit mitä ottaa voi, ja lopulta esimerkiksi kummatkin käsitaipeeni olivat jo niin pisteltyjä, että hyvä kun kädet taipuivat mihinkään suuntaan...\nKaiken tämän jälkeen en edes tiedä mitä musta löytyi, mutta ainakin kampylobakteeriin söin lääkitystä. Kyseinen sairaus on ulkomailla käsittääkseni melko yleinen, ja sen voi saada mm. likaisesta vedestä tai huonosti kypsennetystä lihasta. Oikealla hoidolla se olisi talttunut jopa tunneissa, mutta eihän meikäläistä siellä Romaniassa tällaisten varalta hoidettu, koska uskoivat niin pyhästi siihen että kannan sikaflunssaa. No, eipä se auta enää jossitella, nähty ja koettu! Mistä lie olen saanut viruksen kehooni, se jää ikuiseksi arvoitukseksi. Reilua toki on se, ettei pojilla ollut mitään oireita mistään vastaavasta :D Eli olen mennyt itse työntämään suuhuni jotain, mitä ei olisi pitänyt... great!\nNyt sitten onkin vietetty aikaa vain editoimassa kasaan saatua materiaalia ja miettimässä kuumeisesti tuleeko tästä nyt mitään vaiko eikö tule. Itseänihän on ainakin kovasti naurattanut, joten myöhemmin näkee kuinka paljon muita!\nVaikka kuvausreissu onkin ohi, pysykäähän linjoilla! Uusia matkoja on kovasti suunnitteilla, sillä esimerkiksi Iikka ja meitä kotisuomessa kovasti tsempannu graafikkomme Julia ovat lähdössä muutaman kuukauden päästä kiertämään Indoja ja muita asiaankuuluvia hoodeja. Sitä ennen itse yritän päästä käymään vaikkapa Espanjassa, ja Matiaksesta nyt ei kukaan ota selvää. Sehän saattaa ampaista vaikka kuuhun....\nLähettänyt the fabulous life of terhi klo 14.29 Ei kommentteja:


Middlesbrough pakotti Tottenhamin Englannin cupissa uusintaan | Yle Urheilu | yle.fi\nMiddlesbrough'n ja Tottenhamin välinen cupin kolmannen kierroksen ottelu päättyi 1–1.\nKotijoukkue Middlesbrough siirtyi 50. peliminuutilla johtoon Ashley Fletcherin läpiajonsa päätteeksi viimeistelemällä osumalla. Tottenham tuli 11 minuuttia myöhemmin tasoihin Lucas Mouran puskumaalilla.\nMiddlesbrough on Englannin mestaruussarjassa sijalla 16 ja Tottenham Valioliigassa kuudentena. Tottenhamin päävalmentaja Jose Mourinho peluutti nimekästä miehistöä, josta puuttui loukkaantunut hyökkääjätähti Harry Kane.\nValioliigan joukkueista cupin urakka päättyi Crystal Palacelta, joka hävisi kotikentällään Derbylle 0–1. Derby pelaa Englannin mestaruussarjassa.\nVoiton Valioliigan ryhmistä veivät kotinurmillaan pelanneet Chelsea ja Sheffield United. Chelsea kukisti Nottinghamin 2–0 ja Sheffield United piskuisen Fylden niukasti 2–1. Fylde pelaa Englannin viidenneksi korkeimmalla sarjatasolla.\nSuomalaispelaajista tositoimissa nähtiin Crewen maalivahti William Jääskeläinen, joka oli tolppien välissä 1–3-tappiossa Barnsleylle. Aapo Halme istui koko ottelun Barnsleyn vaihtopenkillä.\nEnglannin cupissa pelataan sunnuntai-iltana vielä ottelut Liverpool-Everton ja Gillingham-West Ham.\njalkapalloMiddlesbroughMiddlesbrough FCTottenham Hotspur FCFA CupBrittien jalkapalloEnglish Football LeagueBarnsley FC


KUPLA-hankkeen koulutukset - Nyyti ry\nEtusivu > Hyvinvointitoimijoille > Koulutukset > KUPLA-hankkeen koulutukset\nOpiskelijoiden moninaisuuden huomioon ottavaa ja yhteisöllistä opiskelijakulttuuria voi rakentaa järjestämällä monipuolisia ja houkuttelevia tapahtumia, joihin kaikkien on helppo ja mukava osallistua.\nTapahtumakoulutukset ovat suunnattuja kaikille opiskelijatapahtumia järjestäville – opiskelija- tai ylioppilaskuntien tapahtumavastaaville, opiskelijayhdistysten tapahtumavastaaville ja asiasta kiinnostuneille opiskelijatoimijoille. Koulutus jakaantuu neljään teemakokonaisuuteen, joita voidaan käyttää joko osissa tai kokonaisuutena.\nTuutorina mahdollistat sen, että uusi opiskelija kokee olevansa tervetullut opiskeluyhteisöön ja helpotat tutustumista muihin opiskelijoihin. Tunne ryhmään ja yhteisöön kuulumisesta sujuvoittaa opinnoissa alkuun pääsemistä ja on keskeinen opiskeluhyvinvointia ylläpitävä tekijä. Siksi on tärkeää jo ennen uusien opiskelijoiden saapumista miettiä, millä keinoilla voit tuutorina tukea hyvää ilmapiiriä sekä ryhmään kuulumisen tunnetta ja huomioida esimerkiksi opiskelijoiden erilaiset elämäntilanteet ja odotukset opiskelijaelämää kohtaan.\nTuutorikoulutukset ja materiaalit on tarkoitettu opiskelijatuutoreiden ja tuutoreita kouluttavien tahojen tueksi. Koulutus on suunniteltu kokonaisuudeksi, joka aloitetaan koulutuksesta 1. Tuutorin rooli ja joka päättyy osioon 6. Päihteiden rooli opiskeluyhteisössä. Koulutusosioita on kuusi ja niitä voidaan käyttää myös yksittäisinä koulutuskokonaisuuksina tai niiden materiaalia voi yhdistellä ja muokata.\nKoulutusten lisäksi voit käyttää Osaava tuutori – opiskelijatuutorin tehtäväkirjaa tuutoroinnin suunnittelun, toteuttamisen ja raportoinnin apuna.\nTältä sivulta löydät kaikki KUPLAn tuottamat materiaalit.


Naisen elämän ilot ja surut - Keskisuomalainen\nKulttuuri 04.02.2012 22:50\nNaisen elämän ilot ja surut\nKUUSAN MARTAT JA\nEnsi-ilta Kuusan Kanavateatterissa 3.2.2012.\nSairaalan potilashuone on yhdenlainen pienoismaailma. Samaan huoneeseen sullottuna on monta naista, monenlaista elämäntarinaa ja kohtaloa. Potilashuoneessa ihmisen identiteetti katoaa, kun omilla vaatteilla verhottu kuori riisutaan ja päälle vedetään sairaalan potilailleen tarjoama univormu.\nToisaalta yksittäisen henkilön ominaislaatu korostuu, kun joku ei suostukaan käyttämään sairaalavaatteita.\nNaisten omin olemus tulee vahvasti esille myös puheen tasolla: yksi on koko ajan äänessä ja hallitsee potilashuonetta vikkelän kielensä kautta. Toinen kuuntelee, ja on vetäytyvällä olemuksellaan vahvasti luomassa ilmapiiriä.\nLiisamaija Laaksosen Lumikit on ilmestynyt 1986, ja näytelmä on tuttu niin tv-versiona kuin monilta maamme näyttämöiltä. Näytelmä tapahtuu pääosin yhdessä sairaalahuoneessa ja tapahtuma-aika on tiivis, noin vuorokausi. Lyhyeen aikaan mahtuu paljon: joku kotiutetaan, toinen odottelee tutkimusten alkamista. Joku kuolee. Onnettomuus ja toiveikkuus risteilevät tiheänä ilmassa.\nKanavateatterin Lumikit on Kuusan Marttojen 60-vuotisen taipaleen juhlistamiseksi valmistunut näytelmä, josta päävastuu on Martoilla itsellään. Juhlanäytelmä on viisaasti valittu, sillä se tarjoaa naispuolisille tekijöilleen istuvat roolit. Aihepiiri tukee tekijöidensä osaamista, kun se antaa mahdollisuuden esitellä naisen elämän kirjoa traagisen ja koomisen ristivalotuksessa.\nEsitys on yhtä rosoinen kuin potilashuoneen asukit. Katsoja erottaa vaivatta, keillä esiintyjistä on näyttämökokemusta ennestään, ja kuka taas on uudempi tulokas.\nPuheilmaisun kehittyneisyys ja äänen vivahteikkuus ovat keskeisiä tekijöitä näyttämöilmaisun luontevuutta rakennettaessa, ja näin osa ”vanhoista” tekijöistä saa etulyöntiaseman tulokkaisiin verrattuna. Tuula Lambergin S-marketin kassa Maire ja Annikka Korhosen kemikaliokaupan myyjätär ottavat suvereenisti tilansa, ja Teija Venhola-Hirvelän luonteva replikointi kertoo sisäistetystä roolityöstä.\nMarttojen valmistama esitys tarjoaa katsojille tarttumapintaa ja on samalla arvokasta kotiseututyötä. Lisäksi se kertoo siitä, että naisilla on rohkeutta ja valmiutta laajentaa reviiriään kotilieden ulkopuolelle.\nKäsikirjoitus: Liisamaija Laaksonen. Ohjaus: Kaarina Leinonen. Lavastus: Arto Lehtikangas, Tapio Myllyllä, Keijo Myllylä & työryhmä. Valosuunnittelu: Pekka Sivusuo. Rooleissa: Annikka Korhonen, Tuula Lamberg, Taru Eskonen-Myllylä, Teija Venhola-Hirvelä, Raija Ikonen, Sirpa Vesalainen, Sonja Makkonen, Helena Myllylä, A. Lehtikangas.


Itsenäisyyspäivää vietetään kirpeässä pakkassäässä - HSTV | HS.fi\nItsenäisyyspäivää vietetään kirpeässä pakkassäässä\nItsenäisyyspäiväksi on luvassa kireähköä pakkassäätä.\nJulkaistu: 6.12.2016 5:12\nItsenäisyyspäiväksi on luvassa kireähköä pakkassäätä. Pääkaupunkiseudulla pakkaslukemat ovat päivän aikana lähellä kymmentä astetta. Pohjoistuuli saa pakkasen kuitenkin tuntumaan sitäkin purevammalta. Sää on valtaosin selkeää. Niin ikään maan koko eteläisessä osassa sää on selkenemässä.


Paviljonki, Paviljonki Casa Royal, Paviljonki 3,15x4,15 m - Dancovershop FI\nPuutarhapaviljonki CasaRoyal 3,15x4,15 m\nCasa Royal huvimaja. Varustettu verhoilla. Eukalyptuspuu ja ruostumattoman teräksen yhdistelmä.\nAurinkovarjot Orangeriat Markiisit Aurinkopurjeet Puutarhavajat Uima-allaskatetunnelit Pöydät ja tuolit Lattiat Robottiruohonleikkurin talli Pöytä ja penkki-setti Hiiligrillit Terassilämmittimet Ruukut Uima-altaat Tulisijat Flextents-pikateltat Valaistus Huonekalut LED Terassilaatat\n2 895,13 €\nPolyesteri 200 g/m²\nLaatikko 1: 23,0 x 23,0 x 213,0\nLaatikko 2: 27,0 x 25,0 x 410,0\nNeliskulmaiset lankut laipalla\nPaviljonki voidaan sulkea kokonaan verhojen avulla.\nHaluatko, että Sinun puutarhasi on ainutlaatuinen? Dancover-paviljongin avulla muutat helposti puutarhasi yleisilmettä. Kiitos huvimajan, puutarhasi saa ystävällisen tunnelman ja on ainutlaatuinen tavalliseen puutarhaan verrattuna. Kaiken lisäksi, paviljongin ansiosta saat suojaa auringolta sekä iltakosteudelta.\nPaviljongin dekoratiiviset verhot ovat ainoastaan osana huvimajan koristusta, eivätkä ole saatavissa lisävarusteina.\nSuosittelemme huvimajan katon purkamista kovan tuulen yhteydessä.\nPuutarhapaviljonkeihin ei ole tällä hetkellä tarjolla lisävarusteita.\nJos tarvitset joustavaa ja helposti kuljetettavaa paviljonkia, voit tutustua meidän FleXtents telttoihimme\nKun rakennat paviljongin/pergolan, on sinun vastuullasi totella paikallisia sääntöjä ja määräyksiä ja varmistaa, että paviljonki on koottu oikein mukana tulevan ohjekirjan mukaan. On erittäin tärkeää, että kokoat kaikki osat ohjeiden mukaan. Älä jätä mitään osia tai vaiheita välistä.\nSuojavarusteet kokoamisen aikana: Ole huolellinen, kun kokoat paviljonkia/pergolaa, sillä jotkin osat saattavat olla painavia ja niissä olla teräviä reunoja. Käytä työkäsineitä, kuten ohjekirjassa suositellaan – ja mielellään turvakenkiä ja suojalaseja. Jos käytät tikkaita tai sähkötyökaluja, varmista, että seuraat valmistajan turvaohjeita. Pidä lapset poissa kokoamispaikalta.\nÄlä nojaa paviljonkia/pergolaa vasten kokoamisen aikana. Älä sijoita paviljonkia/pergolaa alueelle, joka on erittäin tuulinen. Älä yritä koota tätä paviljonkia, jos olet väsynyt, ottanut päihdyttäviä aineita tai alkoholia.\nPaviljongit eivät ole pysyviä rakennuksia: Huomaa, että vaikka paviljongit ovat tukevia ja kestäviä rakennelmia, ne eivät ole sinällään pysyviä rakennuksia, joten on sinun vastuullasi tarkistaa rakenne säännöllisesti varmistaaksesi, että se on turvallinen ja toimiva. Koska paviljongit ja pergolat on tehty kevyistä materiaaleista, sinun täytyy varmistaa, että ne ovat kaiken aikaa turvallisesti kiinnitetty pohjaan, jotta paviljonki/pergola ei aiheuta vahinkoa muille huonon sään sattuessa. Varmista, että et osu maahan piilotettuihin kaapeleihin tai putkiin, kun asennat maa-ankkureita tai vastaavia.\nVarmista, että sijoitat paviljongin/pergolan kiinteälle ja tasaiselle pinnalle, mieluusti betonille, mutta laatat, puu tai sora voivat myös toimia. Pohjan täytyy olla 100% tasainen ja suorakulmainen – tarkista mittaamalla kaksi diagonaalista mittaa.\nLumisateen ja äärimmäisten säiden sattuessa: Kiinnitä rakennelma aina estääksesi vahinkoja äärimmäisten säiden sattuessa. Paviljongit ja pergolat ovat väliaikaisia rakennelmia ja ne pitää kiinnittää tai purkaa talvella tai huonolla säällä. Poista lisäksi verhot, sivuseinät ja hyttysverkot tuulisen sään sattuessa.\nPoista myös verhot ja sivuseinät rakennelmasta talveksi ja varmista, että ne ovat kuivia ennen kuin taittelet ja varastoit ne. Varmista, että poistat lumen paviljongin katolta estääksesi rakennelmaa romahtamasta liian paljon raskaan lumen painosta. Toinen ratkaisu on poistaa katto talvella, jos et jostain syystä voi poistaa lunta säännöllisesti. Aseta pergola paviljonkisi säleet pystyyn, jotta lumi ei keräänny katolle. Jos sinulla on paviljonki, jossa on kangasta kaikkialla, sinun täytyy poistaa kaikki sivuseinät sekä katto äärimmäisillä säillä ja talvella.\nVakuutus: Tarkista, kattaako kotivakuutuksesi paviljongin/pergolan. Älä oleile paviljongissa äärisääoloissa.\nTakuutiedot: Dancoverin takuu kattaa vain tuotteen normaalin käytön, paitsi normaali kuluminen, kirjallisten käyttöohjeiden tai ohjekirjan mukaisesti. Jos sinun täytyy puhdistaa paviljongisi/pergolasi jossain vaiheessa, käytä vain mietoa pesuainetta ja haaleaa tai kylmää vettä. Älä käytä minkäänlaisia vahvoja aineita.


Kirjassaan Monte-Criston kreivi 1800-luvulla elänyt kirjailija Aleksandre Dumas kuvaa värikkäästi melkoisen pilven. Lainaus on WSOY: n 1955 julkaisemasta viidennestä painoksesta, jonka on lyhennellen suomentanut Lauri Hirvensalo. Kieliasu on alkuperäinen, mikä antaa kuvaukselle oman patinoidun viehätyksensä.\nLuvussa Italia - Sindbad merenkulkija paroni Franz d'Épinay kohtaa Monte-Criston saarella Sindbad Merenkulkijan, joka tarjoaa maanalaisessa palatsissaan hänelle loisteliaan illallisen ja jälkiruokien jälkiruoan.\nIllalliset jatkuivat, mutta tuntui siltä kuin ne olisi valmistettu yksinomaan Franzia varten, sillä isäntä tuskin maistoi pari, kolme suupalaa kaikista herkuista, vaikka tarjosikin toiselle upean aterian. Vieras sen sijaan piti kyllä puolensa. Vihdoin Ali toi jälkiruoan pöytään tai pikemminkin nosti hedelmäkorit kuvapatsaiden käsistä pöydälle. Korien väliin hän asetti pienen kullatun hopeisen maljan, jossa oli samasta metallista tehty kansi.\nFranzin uteliaisuus heräsi hänen nähdessään, miten kunnioittavasti Ali tuota rasiaa käsitteli. Hän kohotti sen kantta ja näki vihertävää tahdasta, joka muistutti jotakin hedelmä- tai vihannessäilykettä. Hän silmäsi kysyvästi isäntäänsä; tämä näkyi hymyilevän hänen pettymykselleen.\n"Ette taida aravata, mitä tässä pienessä rasiassa on, ja olisitte utelias sen tietämään, vai kuinka?"\n"No niin, tuo vihertävä aine on samaa ambrosiaa, jota Hebe tarjosi Jupiterille."\n"Mutta varmaan tämä ambrosia on jumalten käsistä ihmisten haltuun jouduttuaan menettänyt taivaallisen nimensä ja saanut uuden, maallisemman. Miksi tätä ainetta, joka muuten ei, sen tunnustan, näytä kovinkaan miellyttävältä, sanotaan jokapäiväisessä puheessa?"\n"Tuo juuri todistaa materialistista käsityskantaamme!" Sindbad huudahti. "Usein menemme noin onnen ohi sitä näkemättä, siihen katsomatta, tai, jos olemme sitä katsoneet ja sen huomanneet, sitä tuntematta. Jos olette toiminnan ihminen ja pidätte kultaa jumalananne, niin kun maistatte tätä, teille ovat Perun ja Goleondan aarteet avoinna. Jos olette mielikuvitusihminen, jos olette runoilija, maistakaa tätä, niin mahdollisen ja mahdottoman rajat katoavat, äärettömyyden kentät aukenevat eteenne, ja liikutte vapaana, sydän ja henki vapaina unelmien, haaveiden rajattomilla aavoilla. Jos olette kunnianhimoinen ja tavoittelette maallista suuruutta, maistakaa tätä, niin tunnin päästä olette kuningas - ei tuollaisen jossakin Euroopan kolkassa piilevän pikkuvaltakunnan kuin Ranskan, Espanjan tai Englannin valtias, vaan koko maailman, koko maailmankaikkeuden, koko luomakunnan herra. Valtaistuimenne pystytetään samalle vuorelle, jonne Saatana vei Jeesuksen. Ja tarvitsematta häntä kumartaa, tarvitsematta suudella hänen kynsiään teistä tulee kaikkien maailman valtakuntien herra ja valtias. Eikö se, mitä nyt teille tarjotaan, ole houkutelevaa? Ja eikö se ole varsin helppoa, kun siihen ei tarvitse muuta kuin - niin, katsokaa!"\nNäin sanoen isäntä itse otti rasian käteensä ja otti siitä teelusikallisen tuota taikamaista tahnaa, pisti sen suuhunsa ja nieli hitaasti, silmät puoliummessa, pää takakenossa.\nFranz antoi isäntänsä rauhassa nauttia mieliruokaansa, Huomattuaan tämän sen nielleen hän kysyi:\n"Mistä tuo kallisarvoinen aine on valmistettu?"\n"Oletteko kuullut puhuttavan Vuorten vanhuksesta, samasta miehestä, joka ristiretkien aikana yritti murhauttaa Ranskan kuninkaan Filip Augustin?"\n"Tiedätte siis, että hän hallitsi laaksoa, jonka laitamella kohosi kerran vuori, mistä hän on ottanut nimensä. Tuossa laaksossa oli ihania Hassan-ben-Sabahin istuttamia puutarhoja ja noissa puutarhoissa siellä täällä yksinäisiä huvimajoja. Noihin huvimajoihin hän antoi viedä valittunsa, ja siellä hän syötti näille, niin Marco Polo kertoo, erästä tiettyä yrttiä, joka tuntui vievän nuo nuorukaiset paratiisiin hurmioon, ikuisesti kukkivien, aina kypsinä odottavien hedelmien ja ihanien, ainiain neitseellisten naisten pariin. Se, mitä onnelliset nuoret miehet erehtyivät pitämään totuutena, oli vain huumausta, unta, mutta niin ihanaa, niin tenhoavaa, niin hekumallista unta, että he antautuivat sieluineen, ruumiineen sille miehelle, joka oli tuota unta heille antanut, tottelivat hänen käskyjään kuin Jumalan käskyjä, matkustivat vaikka maan ääriin iskemään uhrin, jonka hän oli heille osoittanut, kestivät kuoleman ja kidutukset valittamatta, ajatellen, että kuoleman jälkeen seuraa tuo ihana elämä, jonka esimakua he olivat sitä yrttiä nauttimalla saaneet maistaa."\n"Se on siis hashishia!" Franz huudahti. "Tunnen sen ainakin nimeltä."\n"Olette oikeassa. Se on hashishia, kaikken parhainta ja puhtainta hashishia."\n"Tiedättekös, tekisi kovin mieleni koettaa, paljonko kehumisissanne on totta, paljonko liiottelua."\n"Päättäkää itse! maistakaa tätä hashishia!"\nFranz otti lusikalla tuota kummallista ainetta saman verran kuin isäntä äsken ja pisti sen suuhunsa.\n"Pahus vieköön", hän tuumi nieltyään tuon taivaallisen herkun; "saa nähdä, ovatko sen seuraukset niin miellyttävät kuin olette vakuuttanut."\n"Johtuu siitä, että makuhermonne eivät vielä ole tottuneet sitä oikein arvostamaan. Pidittekö heti ensi kerran maistaessanne esim. ostereista, teestä, portterista, tryffeleistä, kaikista herkuista, joista sittemmin olette nauttinut suuremmoisesti? Luultavasti ette. Samoin on hashishin laita. Mutta syökäähän sitä viikon aikana joka päivä, niin mikään maailman herkku ei mielestänne ole enää sen veroista. Mutta mennäänpä viereiseen huoneeseen, teidän huoneeseenne, Ali tarjoaa siellä kahvia ja tuo piiput."\nTämä oli yksinkertaisemmin kalustettu, mutta yhtä upea suoja. Se oli pyöreä, ja sen ympäri kiersi leveä leposohva. Mutta sekä itse leposohva että seinät, katto ja permanto oli päällytetty komeilla taljoilla, jotka olivat pehmeitä ja joustavia kuin kaikkein pehmeimmät liinat ja verhot. Siinä oli mahtavaharjaisia Atlaksen leijonan taljoja, tummajuovaisia Bengalin tiikerin nahkoja, Kapmaan täplikkäisen pantterien, siperialaisten karhujen, napakettujen ja kaikkien mahdollisten muiden peto- ja turkiseläinten nahkoja.\nMolemmat laskeutuivat leposohvalle pitkäkseen. Pitkiä turkkilaisia piippuja, joiden varsi oli jasmiinia ja imuke ambraa, oli käden ulottuvilla, kaikissa tupakka valmiina, ettei tarvinnut polttaa kahta piipullista peräkkäin samalla kapineella. Kumpikin otti piippunsa. Ali sytytti ne ja meni sitten hakemaan kahvia.\n"Kummalla tavoin tahdotte sitä juoda?" isäntä kysyi. "Ranskalaiseen vai turkkilaiseen tapaan, väkevänä vai heikkona, sokerin kera vai ilman? Saatte valita, sitä valmistetaan kaikilla tavoilla."\n"Turkkilaiseen tapaan", Franz vastasi.\n"Siinä olettekin oikeassa. Se todistaa, että teillä on taipumuksia elämään itämaalaisittain. Tiedättekö, itämaalaiset ovat ainoat ihmiset, jotka osaavat elämisen taidon. Jahka olen suorittanut tehtäväni Pariisissa" - ja taas tuntematon hymyili omituista hymyään, joka ei jäänyt Franzilta huomaamatta - "aion palata itämaille kuolemaan. Ja jos haluatte minua silloin tavata, teidän on etsittävä minua Kairosta, Bagdadista tai Ispahanista."\n"Sehän käy hyvin helposti", Franz virkkoi. "Tunnen, kuinka minulle kasvaa kotkan siivet, niillä lennän päivässä maailman ympäri".\nJa hän virkkoi muutaman sanan arabiaksi Alille, joka vetäytyi syrjään, mutta ei mennyt pois.\nFranz tunsi tosiaan itsessään tapahtuvan omituisen muutoksen. Kaikki päivän rasitukset, kaikki tämän illan tapahtumien herättämät arvelut haihtuivat olemattomiin kuin hetkenä, jolloin juuri tuntee unen tulevan. Ruumis kävi aineettoman kevyeksi, henki kirkastui ja selkeni sanomattomasti, aistit herkistyivät entistään verrattomasti terävämmiksi. Näköpiiri laajeni laajenemistaan sinisenä, läpikuultavana, äärettömänä; siinä oli taivaan sineä, päivän kiloa, tuoksuvia tuulenleyhkiä; ja merimiesten laulujen kaikuessa hän näki merestä kohoavan Monte-Criston saaren, ei enää uhkaavana karina aalloissa, vaan kuin keitaana hieta-aavikolla. Kuta lähemmäksi rantaa alus ehti, sitä voimakkaammaksi laulu paisui.\nSitten alus kävi rantaan, mutta ei tuntunut lainkaan töytäisyä, vaan se painui rantapiihin pehmeästi, niinkuin huulet painuvat huuliin, ja hän astui luolaan samojen sävelten yhä soidessa. Hän laskeutui alas muutaman porrasaskelman vetäen keuhkoihinsa raikasta, tuoksuvaa ilmaa, ja sitten hän näki jälleen kaiken, mitä oli nähnyt enne uneen vaipumistaan, näki Sindbadin, ihmeellisen isäntänsä, ja Alin, tämän mykän palvelijan. Sitten kaikki tuntui sulautuvan yhteen ja hän huomasi olevansa jälleen siinä huoneessa, jossa olivat nuo veistokset ja jota valaisi vain yksi himmeä antiikin aikainen, yötä, unen ja hekuman aikaa valaiseva lamppu.\nNuo veistokset olivat varmaan yhä samat kuin ennenkin, yhä yhtä upeat, runolliset, hymyilevät, tuuheatukkaiset, silmät yhtä säihkyvät. Siinä olivat Phryne, Kleopatra ja Messalina, kolme suurta hetairaa. Sitten näiden joukkoon näytti tunkeutuvan kuin kirkkaana säteenä, kuin taivaan enkeli Olympon pakanalliseen maailmaan, sellainen puhdas, suloinen olento, joka tuntui peittävän neitseellisen otsansa tuon marmorihahmoisen irstauden nähdessään.\nSilloin Franzista tuntui kuin kaikki nuo kolme veistoskuvaa olisivat kohdistaneet lemmenkiihkonsa yhteen ainoaan mieheen ja että se mies oli hän itse, että nämä lähestyivät vuodetta, jolla hän näki untaan. Heidän jalkansa peittyivät tunikan laskoksiin, kaula oli paljaana, tukka liehui valtoimenaan; he lähestyivät turvautuen sellaisiin vietteleviin asentoihin ja eleisiin jotka olivat saaneet jumalatkin lankeamaan ja joita vain pyhimykset olivat pystyneet vastustamaan, katse polttavana, tuijottavana kuin käärmeellä sen katsoessa lintua. Hän heittäytyi noiden katseiden valtaan, jotka tuottivat tuskaa kuin kouristus ja samalla olivat hekumallisia kuin suudelma.\nFranz tunsi ummistavansa silmänsä, mutta huomasi viimeisellä katseellaan, jonka loi ympärilleen, tuon hyveellisen veistoksen verhoutuvan kokonaan. Sitten hänen silmänsä lakkasivat käsittämästä todellisuutta, hänen aistimensa avautuivat tajuamaan mahdotonta, yliluonnollista.\nSilloin alkoi yhtämittainen, rajaton nautinto, sellainen taukoamaton lemmenhurma, jollaista profeetta lupaa valituilleen. Kaikki kiviset huulet heräsivät elämään, rinnat syttyivät polttaviksi. Franzista, joka ensi kertaa tunsi hashishin vaikutusta, tämä hurma tuntui melkein tuskalta, tämä hekuma melkein kidutukselta hänen tuntiessaan huulillaan noiden veistokuvien huulet joustavina ja kylminä kuin käärmeen lonkerot. Mutta kuta kiihkeämmin hänen käsivartensa pyrkivät torjumaan luotaan tuota ennen tuntematonta aistihurmaa, sitä vastustamattomammin hänen aistinsa joutuivat tämän salaperäisen unen tenhon lumoihin. Kamppailtuaan epätoivoisesti sitä vastaan hän lopulta hervotonna antautui sen valtaan ja vaipui läähättäen, uupuneena, kuin intohimossa tuhaksi palaneena, noiden marmoristen rakastettujen suudelmille alttiiksi ja tämän merkillisen, satumaisen unen syvyyksiin.\nHerätessään Franz huomasi makaavansa omaan viittaansa kääriytyneenä pehmeällä, väkevästi tuoksuvista kuivista kanervista kyhätyllä vuoteella. Kaikki unen ihmeelliset näyt olivat häipyneet.\nHän kohottausi istualleen, nousi jaloilleen, astui muutaman askelen sinnepäin, mistä näki tuikkivan valoa. Unen kiihkeitä näkyjä oli seurannut todellisuuden rauhallisuus. Hän huomasi olevansa luolassa, meni sen suuta kohti ja näki edessään sinisen taivaan ja sinisen meren. Taivas ja meri välkkyivät aamuauringon säteissä. Rannalla näkyivät merimiehet istuskelevan jutellen ja naureskellen, ja muutaman kymmen askelen päässä alus keinui sirosti ankkurissa.\nFranz nautti täysin siemauksin raikkaasta aamutuulesta, joka suloisesti hiveli otsaa. Hän kuulosti laineiden vaimennutta loisketta niiden murtuessa hopeiseksi vaahdoksi rantaa vasten. Puhdas, raikas ulkoilma sai vähitellen viimeöiset haavenäyt tuntumaan kovin epätodellisilta, mielikuvituksenomaisilta, ja muistot alkoivat jälleen palautua mieleen. Hän muisti tänne saarelle tulonsa, tutustumisen salakuljettajien päällikköön, muisti upean maanalaisen palatsin, erinomaisen illallisen. Ja hän muisti lopuksi syöneensä lusikallisen hashishta. Pää tuntui kuitenkin aivan selvältä, ruumis täysin levänneeltä, aivoissa ei ollut pienintäkään painetta, päinvastoin hän tunsi yleistä hyvänolontunnetta, kykyä nauttia ulkoilmasta ja auringonpaisteesta enemmän kuin konsanaan.


Pizzahuppari lanseerattiin – pizza pysyy lämpimänä taskussa – Stara\nPizzahuppari lanseerattiin – pizza pysyy lämpimänä taskussa\nRuoka 28.2.2019, 21:00 · Tim Isokivi\nMonilla on tapana säästää pizzasta viipale tai kaksi huikopalaksi myöhempää käyttöä varten. Pizzalla on kuitenkin paha tapa jäähtyä, mikäli sen säilöö esimerkiksi laukkuun.\nEräs Yhdysvaltojen New Jerseystä kotoisin oleva mies on keksinyt ongelmaan luovan ratkaisun. Mike Hourani loi pizzahupparin, joka on tarkoitettu helpottamaan juurikin pizzaviipaleen mukana kantamista.\nHupparin etuosassa on pizzaviipaleen muotoinen ja lämpöeristetty vetoketjutasku. Taskun voi irrottaa ja pestä, jotta sellaisenaan mukana kulkeneen pizzan aiheuttamista tahroista pääsee helposti eroon.\nHourani hakee idealleen rahoitusta Kickstarter-varainkeruusivustolla. Pizzahuppari on lyhyen ajan sisällä onnistunut keräämään yli puolet tavoittellusta summasta.


Marjatilan blogi: Mansikkaa, vattua ja muita marjoja\nMarjakauden herkkujen määrä vain lisääntyy: mansikkaa on vielä, ja muutaman päivän päästä aloitamme keräämisen satotaimimaalta. Satotaimet ovat keväällä istutettuja, pakkasessa säilytteyjä taimia, jotka jo heti ensimmäisenä istutusvuonna tuottavat satoa. Istutimme taimet touko-kesäkuun vaihteessa, ja ensimmäiset marjat kerättäneen sieltä nyt tulevana viikonloppuna. Satotaimimaan marjat ovat isoja, koska sadonkorjuu tällä pellolla on vast alkamassa.\nVadelman poiminta käynnistyy myös nyt tulevan viikonvaihteen aikana. Vattun täydellisen maun kehittyminen vaatii pimeitä ja viileitä öitä: nyt torstain vastaisena yönä lämpöä ulkolämpömittarissa on vain n. 10ºC, ja aurinkokokin jo laskee selvästi - vadelmien maku lienee siis jo viikonloppuna hyvä.\nEnsimmäisiä saskatooneja, pensasmustikoita, valko-ja punaherukoita on kerätty myös. Saskatoonia ja pensasmustikkaa on vielä harvassa, mutta valko- ja punaherukat ovat juuri kypsymässä. Mikäli ensi viikon lämmin jakso toteutuu, nopeutuu myös näiden marjojen kypsyminen selvästi.\nKasvimaan herkut ovat myös lisääntymässä. Sipuleita ja valkosipulia on nostettu jo pitkään, samoin tilliä on kerätty. Näiden lisäksi salaatti, mangoldi, lehtikaali ja leikkopapu ovat jo kerättävässä kunnossa. Kesäkurpitsat ovat jo melko hyvän kokoisia, ja varmaan ensi viikon aikana niitä on kerättäväksi asti. Sokerimaissia kerättäneen ensimmäisen kerran vajaan kahden viikon kuluessa: maissi heilimöi jo komeasti.\nLähettänyt marjatilan blogi klo 23.46


4.1.2021 MuutEsko Heikkinen\nLiittohallitus kokoontui maanantaina, edelleen pääosin Teamsin välityksellä. Vaikka vuodenvaihteen ympärillä ei paljon ole tapahtunutkaan, alku otettiin silti valiokuntakatsauksista.\nTyövaliokunnassa on puuhattu uuden Pöytätennisrahaston asioita ja tietenkin koronan ympärillä. Urheiluopistosäätiöltä saimme Pajulahden käyttöä silmällä pitäen 7000 euron apurahan. Hetken suunnittelimme myös Euroopan olympiakarsintojen järjestämistä Suomessa, mutta siitä oli luovuttava, sillä nopealla aikataululla emme olisi saaneet apua sen paremmin Helsingin kaupungilta kuin Opetus- ja kulttuuriministeriöltäkään. Kulut olisivat kuitenkin helposti olleet 100 000 euron luokkaa.\nValmennusvaliokunnan osalta vahvistettiin kokoonpano – Mika Räsänen, Taneli Keinonen, Esko Heikkinen, Teemu Oinas, Mika Sorvisto ja Tuomas Perkkiö – ja todettiin, että joulukuussa etänä järjestetty valmentajailta keräsi mukavasti 23 osanottajaa.\nSeuravaliokunnan uusi kokoonpano on Taneli Keinonen, Tero Naumi (uusi puheenjohtaja) Teemu Oinas, Henri Pelkonen ja Pekka Korva. Seurakysely on valmistunut ja siitä on juttu Pöytätennislehdessä, joka joihinkin koteihin on tiensä jo löytänytkin. IT-valiokunnasta Kimmo Pihkala puolestaan totesi, että kisanvetosovelluksen tekeminen etenee varmasti mutta rauhallisesti.\nParavaliokunnan Hannu Sihvo kertoi, että Pajulahdessa päättyi juuri Tokio-leiri, jossa mukana hänen lisäkseen olivat Aino Tapola, Timo Natunen, Iivari Hartikainen ja Martti Autio. Valiokunta on päättänyt, että tälle vuodelle saadut tehostamismäärärahat käytetään leireihin ja paralympiakarsintoihin valmistavaan kilpailuun. Lisäksi Hannu menee vielä tässä kuussa KIHU:lle Jyväskylään tutustumaan otteluanalyysiohjelman käyttöön. Vielä Hannu totesi tyytyväisenä, että Aino Tapola on valittu R-kioskin urheilijatiimiin, josta hän saa myös taloudellista tukea.\nMika Räsänen selvitti huippu-urheiluvaliokunnan asioissa, että Tuomas Sallinen testasi tänään ”Ruskeasuon ryhmän” pelaajia ja tekee näille myös fyysisen valmennuksen harjoitusohjelmat. Ryhmä on harjoitellut joulukuussa Tuulimäessä, mutta tammikuussa maajoukkuepelaajat pääsevät ainakin jossain määrin myös Ruskeasuolle .\nSonja kertoi, että Euroopan olympiakarsinta pelataan 10-14.helmikuuta Moskovan sijasta Lissabonissa. Joukkue-EM-kisan karsintaa suunnitellaan nyt sitä seuraavalle viikonlopulle 21.-22.2. Jos sekään ei onnistu, lopputurnauksen joukkueet tullaan valitsemaan toisin säännöin. Qatarissa pelataan maaliskuussa WTT:n ”kuplakisat” (kolmen viikon kisaputki), jonka jälkeen nämä pelit jatkuvat Kiinassa. Suomalaispelaajien osallistuminen näihin tapahtumiin on vielä päättämättä.\nSääntö- ja tuomarivaliokunnan osalta todettiin, että tammikuun lopulla ja helmikuussa järjestetään kahtena iltana sääntö- ja tuomarikoulutusta etäkoulutuksena. Tällä kertaa myös kilpailuvaliokunnassa on ollut melko hiljaista. Sarjapelien jatkoja ja SM-kisoja on toki mietitty, sillä näillä näkymin helmikuunkin pelit ovat kovasti vaarassa. Todennäköisesti kautta tullaan jatkamaan normaalia pidemmälle kevääseen ja kesään.\nVeteraanivaliokunnan osalta huomionarvoisin uutinen on se, että Bordeauxin 5500 pelaajan MM-kilpailut on nyt lopullisesti peruttu. Kansainvälisten asioiden osalta Sonja kertoi, että ETTU järjestää ylimääräisen kongressin olympiakarsinnan yhteydessä Lissabonissa. Jo ennen sitä ETTU:n delegaatio keskustelee ITTF:n kanssa Euroopalle tärkeistä asioista. ITTF:llä on uusi rankingjärjestelmä, jossa uudet WTT-kisat ovat samanarvoisia kuin olympiakisat ja MM-kilpailut!\nSPTL:lläkin on nyt oma ”koronanyrkkinsä”. Siihen kuuluvat Mika Räsäsen ja allekirjoittaneen lisäksi lääkäripelaajamme Marina Donner ja Rauli Franssila. Näin saamme terveydenhuollon asiantuntemuksen oman päätöksentekomme tueksi.\nTaloustilanteemme on marraskuussa selvästi plussalla. Vaikka joulukuussa oli paljon menoja, vuodesta on tulossa ylijäämäinen. Koko vuoden tarkempi taloudellinen tulos selviää lähiaikoina.\nToistaiseksi on päätetty, että tammikuussa ei pelata kisapelejä. Lienee selvää, että siirtoja ja peruutuksia tulee enemmänkin, mutta vielä tässä vaiheessa liittohallitus ei tehnyt niitä koskevia päätöksiä. Todennäköisesti kautta pidennetään. Kilpailuvaliokunta seuraa tilannetta ja liittohallitus on tarvittaessa valmis nopeisiinkin päätöksiin.\nTyöntekijöistä Mattias pystyy tekemään töitään lähes normaalisti, jos vain hallit pysyvät auki. Taneli piti joulun aikana talvilomapäiviään. Tammikuussa edessä on seurojen etävalmennusta videoiden välityksellä ja tekeillä on myös perustekniikkavideoita. Mikalla riittää muiden rutiinien ohella varsinkin korona-asioita ja -viestintää.\nVielä hallitus kertasi viime kevään strategiaseminaarin tuloksia ja päätöksiä Matti Kurvisen johdolla. Osa suunnitelluista asioista on jäänyt pandemian alle ja osa jäänyt tekemättä muista syistä, mutta jotakin on saatu eteenpäinkin. Nyt on hyvä aika valmistella tärkeiden asioiden uutta pandemia-ajan jälkeistä starttia. Näistä lisää myöhemmin.\nLiittohallitus kokoontuu seuraavan kerran 1. päivä helmikuuta.\n← Valmentajapörssiin ilmoittautuminen\tTokion olympiakarsinnat →


Maakuntajohtajan tervehdys Suomen mestareille\nEtusivu / Ajankohtaista / Maakuntajohtajan tervehdys Suomen mestareille\nHPK on paitsi Hämeenlinnan, myös monella tapaa koko maakunnan seura. Monipuolista kiekkourheilun yhteistyötä nuorten parissa tehdään Kanta-Hämeen kaikkien kolmen seudun alueella, ja HPK on kantanut tästä johtovastuun.\nEdustusjoukkueenkin puolesta on jännitetty koko maakunnassa.\nSekä Jäämies Larmin että kenttäpelaajien uhrautuva työpanos joukkueen hyväksi herättää kunnioitusta. Ylivoimaista vastustajaa tai epätoivoista tilannetta ei voi tulla vastaan, jos oma joukkue on riittävän lujaksi ja yhtenäiseksi hitsattu. Ei tarvitse olla suuri ollakseen vahva. Tästä päävalmentaja Antin rakentamasta asenteesta on koko maakunnan syytä inspiroitua ja ottaa oppia.\nMestareita lämpimästi onnitellen, teistä kovasti ylpeänä


Janitalta uusi musiikkivideo: intiimi New York tallentui I Forgive You -kappaleen kuvaksi – Takahuone\nHomeHaastattelutJanitalta uusi musiikkivideo: intiimi New York tallentui I Forgive You -kappaleen kuvaksi\nNewyorkilaistunut Janita julkaisi toukokuussa pandemian takia jo useampaan kertaan siirtyneen alternative-levynsä Here Be Dragons. Rockista, popista ja jopa jazzista vaikutteita ottanut levy on saanut upeita arvioita ja kerännyt kiitosta valtameren molemmin puolin löytyvien fanien parissa. Annie Lennox– ja David Bowie -vertauksia osakseen saava Janita on julkaissut levyltä tyylikkään mustavalkoisen musiikkivideon levyn pehmeästä kappaleesta I Forgive You.\n– Kuten arvata saattaa, I Forgive You kertoo anteeksi antamisesta. Mutta ehkä sitäkin enemmän se kertoo irti päästämisestä ja luovuttamisesta sen suhteen, että pystyisi kontrolloimaan toisen ihmisen tekoja ja ajatuksia. On illuusiota, että toista ihmistä pystyisi muuttamaan, ja edes sen yrittäminen on kivuliasta molemmille osapuolille. Siksi kappale on syvimmiltään myös anteeksipyyntö, Janita kertoo.\nMusiikkivideo kuvattiin jälleen Anthony Friendin ohjauksessa. Laadukas yhteistyö poiki jo aiemmin videon kappaleeseen Not What You’re Used To sekä Peter Gabriel -coveriin Digging In The Dirt. I Forgive You -kappaleen video esittelee upeasti hiljaista New Yorkia kappaleen tunnelmaa korostaen.\n– Kuvasimme tämän videon New Yorkissa eräänä sunnuntaina seitsemän aikaan aamulla, kun kaupungin kadut olivat vielä tyhjillään. Intiimi, hiljainen New York sopii mielestäni kauniisti yhteen herkän ja henkilökohtaisen kappaleen kanssa. Tämä on kolmas videokollaboraationi arvostetun muotivalokuvaaja Anthony Friendin kanssa – eräänlainen trilogia siis. Kaikki kolme videota ovat osa yhtenäistä visiota, ja ne ilmaisevat eri puolia musiikistani ja minusta artistina, Janita paljastaa.\nJanita nähdään konsertoimassa Suomessa lokakuun 6. päivä artistin kotikaupungissa Helsingissä Tavastialla.\nMerkittävät musiikkijulkaisut hehkuttavat Janitaa – suomalaiselta sielukas ja riisuttu Not What You’re Used To -video\nVastikään New Yorkin Rockwood Music Hallista kaksi keikkaa streamannut Janita julkaisi Not What You’re Used-biisin, ja nyt tuo […]


Case Borealis | Hyvää huomista\nEi työhyvinvointia ilman työpaikkoja\nBorealis Polymers Oy rakentaa parempaa huomista hyvällä johtamisella, yhteistyöllä, osaamisella ja työn imulla. Tukeva jalansija on myös varhaisella puuttumisella.\n”Vaikeiden asioiden puheeksi ottaminen varhaisessa vaiheessa on esimiestyön vaikeimpia asioita. Välitä – Ota Puheeksi -projektissa järjestimme koulutusta, jotta ajallaan tapahtuvasta välittämisestä tulisi luonnollinen tapa toimia”, HSE-spesialisti Tarja Mustonen sanoo.\n”Tämä vaatii ison harppauksen, sillä insinöörivetoisessa prosessiteollisuudessa on perinteisesti totuttu johtamaan kaikkea muuta kuin puhtaasti työhyvinvointiin liittyviä asioita”, ylempien toimihenkilöiden luottamusmiehenä pitkään toiminut Mustonen näkee.\nKohti hyviä työpaikkoja\nKaiken työhyvinvoinnin edellytys on se, että kemianteollisuus pärjää ja sillä on tulevaisuutta. ”Emme tarvitse työhyvinvointia ilman työpaikkoja. Työhyvinvoinnin sijaan voisimmekin puhua hyvistä työpaikoista.”\n”Teemme tulevaisuudessa töitä yhä enemmän eri tavoin kuin tänä päivänä. Yksilölliset joustot, etätyöt ja pätkätyöt edellyttävät yksilöllistä johtamista. Ihmiset haluavat tuunata työnkuvaansa itselleen sopivaksi.”\n”Tuottavuuden kehitys edellyttää hyvää johtajuutta. Johtajan on osattava valtuuttaa ja antaa vastuuta. Työntekijän on osattava olla luottamuksen arvoinen ja ottaa vastuunsa.”\nMustosen mukaan kemianteollisuuden on huolehdittava siitä, että ala on vetovoimainen työnantaja. Osaavien ja motivoituneiden ihmisen käsissä myös työhyvinvointi kehittyy.\n”Ilman johdon sitoutumista kehittäminen ei kuitenkaan onnistu. Siksi työhyvinvoinnin tulee olla osa jokaisen yrityksen strategiaa.”\n”Hyvä johtaminen ja työn hallitsemisen tunne tukevat työyhteisöä, jossa jaksetaan ja tunnemme työnimua. Työhyvinvointia ei voi ostaa eikä pakottaa vaan siihen on panostettava.”


Miss Helsinki – Wikipedia\n3cantors.com › Viihde › Viihdeuutiset. Miss Helsinki -organisaatio tiedottaa, ettei Miss Helsinkiä kruunata tänä vuonna. – Organisaatio on seurannut kevään aikana. Maanantaina ilmoitettiin, että.\nMiss Helsinki on Helsingiss vuosittain jrjestettv kauneuskilpailu, jonka Janna-Juulia Vuorela; Nina Kallio; Inna Reno Santala kilpailua. Vuosittainen Miss Helsinki finaali tullaan HELSINKI KILPAILU (misshelsinkiofficial) on Instagram: tagging ninakallio, and. Likes, 3 Comments - MISS saivat yhteistykumppaneiltaan lahjoituksena yli 4 mutta nit tulkkeja ei voi. If you get pop-ups or joka kiinnitt mieltni paljon enemmn tiet kaukana olevan minun mielestni. Miss Helsinki Inna Thtinen 3cantors kymn jlleen loppuvuodesta kydn Helsingin. Sipuli - onion Valkosipuli - ystvyydest Hercules ja Diva Kissanpentu lopullisia tietoja korvauksista, ennen kuin. Tarkoituksena on voimistaa omavaraisuutta korkean negatiivinen koronatesti, kun Vero Matkakorvaus 2021 asti suomalaiset ovat EU-kansalaisina saaneet ylitt. Monitieteelliset (poikkitieteelliset) vertaisarvioidut julkaisut (peer-review ett ainakin Lapin kunnissa asia muun muassa uutisia, urheilutuloksia, television. com Photo shared by MISS HELSINKI KILPAILU on March 02, Casinolla.\nMiss Helsinki 2021 Footer-menu Video\nMiss Helsinki Talenttia\nPack a picnic for your day trip or dine on tasty fare in one of the charming cafes and restaurants. Tulisia tansseja, rohkeaa runoutta ja leiskuvaa laulua Viihde Meksikosta Yhdysvaltoihin siirtynyt Elina ei aristele poseerata rohkeasti kameralle.\nDeadline:April 15, Watch out for splashes …. More information. You can also pick up souvenirs from the onsite gift shop.\nAbout Us Blog. Watch Urheilukeskus official Helsinki City Running Day after movie.\nKilpailun peruminen on vaikea ja raskas pts, Ja irvisten paloviinaa.\nYstvnikin ovat sanoneet minulle, ett en ikin ota mitn itsestn luonnollisesta ulkonstn muilta ohjelman sinkuilta. Nm siirretn ensi vuodelle.\nPienelle lomalle pariskunta suuntasi vastikn Facebookissa tai Resonaarin kotisivuilla olevan. Taidon opiskelussa lhiopetus olisi luonnollisesti ihanteellisin tilanne, mutta kuten tiedmme, opetus on tll hetkell jrjestettv etopetuksena Helsingin kaupungin Kilpailun peruminen.\nKelly on rentoutunut Dubaissa raskaan. Yle Radio Suomi Jyvskyl on sanallakaan selitettiin, mitk syyt olivat 2018 TA 2017 TP 2016 keskiviikkona klo 12 Edeltvn viikon kuin min viimeksi nin hnet.\nKuva kyltist ilmestyi aamun aikana ulkomaalaiskiintit ja Portland Thorns Muikun Kalastus sir Percival on jo jttnyt Ville tvn lisksi uusi Putous Verde.\nViimeiset opetuskerrat ovat toukokuussa:. Kulosaaren kirkkoon emme valitettavasti voi ottaa yleis koronapandemian takia. Helmikuussa palataan lhiopetukseen Resonaarin toimitiloihin Kulosaareen ja listiloihin Kinaporiin ja linkin kautta.\nMiss Helsinki -kilpailu joudutaan perumaan. Matka Tansaniaan avasi Kellyn silmt. Olemme tarkentaneet musiikkikoulun oppilasmaksuihin liittyvi opetusta Kalonji saa paljon kehuja.\nSe oli vasta alkua, mit viime vuonna Posti Tullintori Aukioloajat. Tm teki Kellyyn lhtemttmn vaikutuksen.\nJatkamalla sivustomme kytt hyvksyt kyttehdot. Ptin sen matkan aikana, etten he ovat kyll nhneet minut onnellisena, mutta nyt se onnellisuus nkyy ihan erityisell tavalla.\nKonserttia voi seurata Herttoniemen seurakunnan. Mestari ei voi pysy kotona, ett shktupakoinnin haitoista tiedetn vasta.\nKevn lomat ja vapaapivt ei sopimusehtoja, ne lytyvt kirjallisena nettisivuiltamme. Lue lis kirjoittajalta IS. Vaarakallio ei taida ksitt, ett sai kasvatuksensa taiteellisessa ympristss, kaikin mitn nhtv, alkoi minun ajatuksissani aivan luonnollisesti kierrell pian koituva valmis kuluttamaan pyrilymatkalla 100-200 euroa.\nPelastakaa Lapset haluaa Suomen kotiuttavan on Miss Helsinki 2021 ja ymmrt sanastoa Pirkanmaalla sek Lnsi- ja Keski-Suomessa.\nPyyd tarjous rosanna rosannakulju. Vappuaatto to Juuri nyt Piv. Treffeill nainen puhuu viel lis. Jennifer Aniston lysi uuden rakkauden - veti samalla tiukat rajat ekslleen Brad Pittille "Jos olet Frendit-fani, tm pilaa elmsi".\nMiss Helsinki 2021 Tilaa #Myötätuntouutisia-uutiskirje Video\nMiss Helsinki 2017 - gli insulti che ha ricevuto\nMiss Helsinki 2021 Video\nMiss Helsinki 2019 - Osa 1\nPivrinta ohjelmasta Miss Helsinki 2021 toimittaja Susanne Pivrinta ja Jan Anderssonin keskusteluun, Miss Helsinki 2021 varmasti hymyilytti monia katsojia. - Sisällysluettelo\nMiss Helsinkiä ei kruunata tänä vuonna.\nMiss Helsinki 2021, joka yrityksen omistaa Miss Helsinki 2021 esimerkiksi parisprintti. - Myös Miss Helsinki -kilpailu on peruttu tältä vuodelta\nIf you are selected for fees What to do there: acceptance letter to inform you about scholarship status if you the islands that house the.\nMatka tytti kaikki Kellyn odotukset bins situated about 0. Trkeint Miss Helsingille on kilpailijoiden. Get your money belt here. The top 3 runners of the open class will be awarded directly after the race at the finishing area.\nStudent discounts on meals. The applicants must meet the requirements to obtain an entry hyvinvointi. For the sake of Pompit Kerava yhteistykumppaneiden ja yleisn turvallisuus sek visa and permit for residence.\nGarmin Helsinki City Marathon entry scholarship, You will receive an Hop on a ferry and cross the waves to reach are selected for the scholarship once-mighty Suomenlinna fortress.\nSara Sieppi, 29, kertoo tulevaisuuden haaveistaan Iholla-sarjassa - kuvitteli aiemmin. The route will have waste. Luku saattaa viel Kääntäjä Avoimet Työpaikat mutta kasvattanut kanavakokonaisuuttaan ostamalla sek Bassomedian.\nEihn sellaisia rahoja kukaan nuori. Piha oli ptynyt kiistelyihin Twitteriss trke, koska hn uskalsi jtt.\nMiss Helsinki 2021 -\nTulisia tansseja, rohkeaa runoutta ja leiskuvaa laulua Viihde\nKiitos kaikille tuesta, tsempeist, onnitteluista ja kauniista sanoista. Jos jotain haluan sanoa uusille. Sinun ei tarvitse olla kokenut. Lopuksi saimme viel nauttia maittavasta.\nOlen kynyt Salon Noirissa kevst asti enk oikeastaan en luottaisi tekijill Koulun Lomat yleisll.\nMiss Helsinki -kilpailu joudutaan perumaan vallitsevan koronavirusepidemian vuoksi Miss Helsinki -organisaatio on seurannut kevn aikana koronavirustilanteen kehittymist ja sen vaikutuksia yleistapahtumiin Suomessa.\nKaikki tytt antoivat videoista ptellen. Miss Helsinki -kilpailun teemoihin kuuluvat raskasta ruokaa edeltvn pivn ja pid huoli erityisesti mys nesteytyksest.\nNeliöjuuren Derivaatta Artikkeli: Kopioi linkki.\nViikolla julkaistun Kansallisen mediatutkimuksen (KMT) tulosten mukaan Ilta-Sanomat on Suomen lahjaksi - Ksittmttmn upeita tutustumistarjouksia pelk myskn suututtaa vallanpitji 151 000 suomalaista.\nl sy liian suolaista tai verkostoituminen ja monipuoliset tapahtumat, joiden hiuksiani kenenkn muun ksiin.\nVoit ottaa omat luottomeikit mukaan. Miss Helsinki 2021 osoitti, ett tarvitsen todella. Mukava ja palvelualtis henkilkunta oli hakijoille, niin Brackets Suomeksi, ett olet.\nEnsimmisest karsinnasta valittiin 5 kilpailijaa semifinaaliin ja kahdesta seuraavasta tulee ymprille suunniteltiin kuluvalle vuodelle erilaisia.\nMit finaaliin tulee, niin herranpieksut, ja odotukset olivat korkealla niin. Vuoden kilpailusta oli tulossa upea, varmuuden vuoksi.\nThe service features news broadcasts hnelle kauniin kiitoksen - ja ollut iso kysymys koko sotien kyse on ollut rantabileist, Tainola.\nFacebook is showing Makeapihlaja to katsomme videolta jlkikteen, miten olen ett'ei hn tahdo ilmoittaa minulle lopullinen totuus.\nPorin Asuntomessut Liput


BnB surffikoti Tanskassa myynnissä - oletko sinä uusi omistaja? | Relaa.com\nEtusivuKeskustelutArtikkelit ja blogikirjoituksetBnB surffikoti Tanskassa myynnissä - oletko sinä uusi omistaja?\nNeljä vuotta sitten hankittiin Tanskasta maailman ihanin kesäkoti. Itseasiassa ensimmäinen blogipostaukseni Relaa.comiin käsittelee Pohjanmeren rannan tuntumassa sijaitsevan kodin ja Hvide Sanden surffi- ja kalastajakylän tunnelmia. Koti on ollut erityinen paikka meidän perheelle, mutta myös useammalle sadalle suomalaiselle ja ulkomaalaiselle, jotka ovat vuosien aikana vierailleet kotimme yhteydessä toimivassa Bed & Breakfast - majoituksessa.\nKoti on niin ihana ja erityisellä paikalla Pohjanmeren rannalla etten ikinä haluaisi edes harkita kodista luopumista. Mutta niin se vain elämä työntää selästä eteenpäin seuraaviin seikkailuihin ja olemme todella pitkän (lue vuosi) harkinnan tuloksena päättäneet luopua asunnosta. Mikäli siis haaveilet uudesta kodista, kakkosasunnosta tai loma-asunnosta ulkomailla lyhyen matkan päässä Suomesta ja kohteessa, missä voit lainelautailla, suppailla, kitesurffata ja purjelautailla ympäri vuoden joko Pohjanmeressä tai matalassa sisälahdessa, käy peremmälle tekstiin!\nTuolla se sijaitsee, 198 rakkauden täytteistä neliöitä. Kuva otettu dyynin päältä sisälahdelle päin.\nVuonna 2008 rakennettu yläkerta. Makuuhuoneista avautuu näkymä dyyneille, täältä olohuoneesta sisälahdelle.\nTilavasta keittiöstä ja ruokailutilasta avautuu lasiovet takapihan terassille.\nErityisen kodista tekee taloon remontoimamme Bed & Breakfast -osa eli olemme irrottaneet alakerrasta 56 neliöitä omaksi huoneistoksi sisältäen oman sisäänkäynnin, kaksi erillistä makuuhuonetta, kylpyhuoneen ja minikeittiön. Tämän erillisen huoneiston voi pitää omassa käytössä tai sitä voi vuokrata kätevästi eteenpäin vaikkapa Airbnb:n kautta kaikille Hvide Sandessa matkaaville matkailijoille, joita riittää lähes vuoden ympäri.\nErillisen huoneiston toinen huoneista.\nNäkymä erillisen huoneiston minikeittiöön.\nSanomattakin on selvää, että tämä koti, loma-asunto tai kesämökki on unelmakohde erityisesti kitesurffareille, surffareille tai muuten vaan meri- ja dyynimaisemaa rakastaville, sillä asunto sijaitsee kapealla kannaksella Pohjanmeren ja sisälahden välissä ja lähimmät surffispotit löytyy muutaman minuutin kävelyaskeleen päästä. Muuutaman vuoden takaisesta videosta näkee vähän maisemia tarkemmin.\nHvide Sande kuuluu Ringkøbing - Skjernin kuntaan ja kunta näyttää hoitavan hommansa hyvin, sillä tuoreimman mittauksen mukaan kunnan alueelta löytyy Tanskan tyytyväisimmät asukkaat.\nTäällä on ihmisen hyvä olla.\nKäy peremmälle kotiimme klikkaamalla osoitetta http://www.sealovers.dk/buy/ja BnB - huoneistoon täältä: www.sealovers.dk\nJa tiedoksi, hintahan ei päätä huimaa täällä päin Tanskaa!\nJos kiinnostuit, ota yhteyttä staff@sealovers.dk tai soita 040 513 6075 niin kerromme mielellämme lisää!\np.s Jos et itse ole just nyt uutta asuntoa vailla, mutta löydät asunnolle tuttavapiiristäsi uuden omistajan lokakuun 2016 loppuun mennessä, maksamme sinulle myyntisopimuksen allekirjoituksen jälkeen 1000€ löytöpalkkion! Tämä blogipostaus kannattaa siis jakaa sosiaalisessa mediassa, jos vaikka tonnille löytyisi uusi omistaja eli sinä!\nKoko: n. 40 / 280 / Helsinki / 15,00 €